***VERSES***

***TWEET – NAPLÓ***

***2012***

*Annyi minden történik egy év alatt. Változik a világ, változnak a hangulatok. Születnek és meghalnak emberek, állatok, eszmék, ötletek. Ezért elkezdek egy naplófélét vezetni. De nem egy hétköznapi naplót. Aznapi hangulatomat, lelki állapotomat próbálom kifejezni egy maximum 140 karakteres szöveggel, amelynél a népszerű internetes közösségi portál, a Twitter mennyiségi normáit magamra kötelezőnek tekintem. Egy ilyen közlés neve tweet, az én szövegeim neve pedig (a szépirodalmi igényre törekedésem kifejezésére) tweet-vers. Annyi könnyítést megengedtem magamnak, hogy míg a twitter-en a szóközök is beleszámítanak a 140-es korlátba, én ettől eltekintek. Ezt megtehetem, mivel egy értelmes szöveget (pl SMS-nél alkalmaztam ezt a technikát) szóközök nélkül is leírhatok, ha minden új szót nagybetűvel kezdek. Így szövegeim a twitter-en beleférnek a karakterkorlátba.*

*Naplót január elsején kezdem, és december 31-én fejezem be!*

***JANUÁR***

*001 – 021. bejegyzés*

0*1. Vasárnap, 10.00*

001. bejegyzés

**Mit hoz majd 2012?**

December 21-én beteljesülését

a maja jóslásnak

csődjét, sikerét az országnak

nekem ?, s a családnak ?

csupán egy a biztos így élből

kezdődik a Strauss koncert Bécsből

*02. Hétfő, 20.00*

002. bejegyzés

**fémesízű reggelen**

fémesízű nyírkos reggelen

nem vár rád csak palacknyi szenny

mint a ráncos szél seper

bokorárny-alá szemérmesen

*02. Hétfő, 23.00*

003. bejegyzés

**Operaház**

***(Tüntetés és gálaműsor az új Alkotmány tiszteletére)***

százezer ember

mondja

ez az alkotmány

nem kell

hová tűnt a Köztársaság

- kérdezi a sokaság

az Operában ünnepel az elit

a rézgömböket a díszkorlátról

valakik

elemelik

*02. Hétfő, 23.45*

004. bejegyzés

**Mentalista**

Kedves Híradóm!

40 éve nézlek

és köszönöm Néked,

hogy mentalistákkal is dolgozol,

akik az Andrássy útról

eltüntettek százezer embert,

míg pár perc eltelt.

*02. Hétfő, 23.50*

005. bejegyzés

**Kiállítás megnyitó a Nemzeti Galériában**

Miért fizetünk Kádár portréért,

Sárkányölőért, vörös iszapért,

Pártalkotmányért, újratemetésért?

Másfél millió a becsület?

Kerényi állampénzen veszi meg.

*2012. 01. 03. Kedd, 10.00*

006. bejegyzés

**Kobaltszín - tófelszín**

kobaltszín tófelszín

fáj, ahogy ma hullámzol

rózsdaízű álmomból

alakot formálsz –

gyűrt sztaniol

*2012. 01. 03. Kedd, 22.00*

007. bejegyzés

**Zavar**

Éltem 30 évet szocializmusban

Éltem 20 évet kapitalizmusban

Mindent kipróbáltam elvileg

Akkor miért idegen minden

Ami történik körülöttem

Zavart érzek az erőmben

*04. Szerda, 15.00*

008. bejegyzés

**Bulgakov**

Vigyázz! Vigyázz!

Remegj életedért,

Annuska már elindult a boltba,

étolajért!

*04. Szerda, 20.00*

009. bejegyzés

**Történelmi biankó**

Aki nézetet, s vallást cserél,

az minden aljasságra képes,

s ha még ebből is él,

hatalom vágya sohasem véges!

*05. Csütörtök, 9.30 /*

010. bejegyzés

**Egy hajnali séta a városban**

Egy hajnali séta a panelvárosban

meglesni az ébredőt az alvóban

meglátni az éphogylétet remek terep

e tanulmányhoz az áporízű lakótelep

*06. Péntek, 8.20*

011. bejegyzés

**Monopoly**

Hallottam, hogy Castro

betiltotta a Monopolyt anno

játszani ma sem szabad

tilos, ha törik, ha szakad

Kínában, Kubában, Mao-Koreában

Ja, én sem ismertem korábban!

*07. Szombat, 14.00*

012. bejegyzés

**A’a**

Nézem a filmet hawaii vulkánjairól.

Két féle láva ömlik belőlük:

Pāhoehoe - sima, kötélláva, jó láva

A’a - durva, égető, gonosz láva

Nem tudom miért, de ezt megjegyzem.

*08. Vasárnap, 22.00*

013. bejegyzés

**Turáni átok**

én nem politizálok

mégsem hiszem, hogy a turáni átok

sújtja a kormányt

és mindenek előtt Orbánt

szerintem valahol máshol van a baj

ajajaj!

*10. Kedd, 21.00*

014. bejegyzés

**Ki nem mondott szó**

Borús gondolat

megbúvik a szájban

a nyelv alatt

tán ott is marad

nedvesen, magányban

rejti gondomat.

*11. Szerda, 22.00*

015. bejegyzés

**nincsenek**

***(részlet)***

nincsen már semmi

(ami igazán érdekelne)

ebben az

antivilágban

antikorban

antihonban

ebben az

anti-forradalomban

*13. Péntek, 23.30*

016. bejegyzés

**Costa Concordia**

A Riviéra habos sziklái

szégyenlősen elmerülnek

Poszeidón szemének fagyszikrái

az éj tengerén szétterülnek

rémült emberek serege

telik a Concordia fedélzete.

*14. Szombat, 14.00*

017. bejegyzés

**Puzzle**

mint

térkövek zárványként

vérrögök morzsánként

légszomjak gömbökként

ínrostok szálanként

bőrkorpák pelyhekként

létpuzzle talányként

*(Egy régi téma újragondolása,*

*amely 2010-ben Budapesten fogant.)*

*18. Szerda, 19.00*

018. bejegyzés

**anomália**

***(részlet)***

csak a lelkemben zeng

a disszonáns kakofón ária

burjánzik visszhangzik benn

a génekbe oltott anomália

*21. Szombat, 22.00*

019. bejegyzés

**Békemenet Magyarországért**

400 000, vagy 1 millió

ha ennyien akarnak békét, az jó!

csak pár dolog, amit nem értek:

buszbérlemények, fizetések,

tömeg elején mosolygó

euroszkeptikus vezérek

*25. Szerda, 22.10*

020. bejegyzés

**Politikai létlelet**

innen-onnan vizsgálnak minket

érvre hoznak ellenérvet

felállították már a diagnózist

gyógymódról a konzílium még folytatódik

készül a politikai létlelet

*31. Kedd, 18.15*

021. bejegyzés

**Jönne már a tél**

***(részlet)***

Jönne már a tél, hát mit remél?

Mire vár, hogy megússza a deret,

Fagyot, jeget, jeges szelet?

Jönne már a hó, tán végre ideér!

***FEBRUÁR***

*022 – 062. bejegyzés*

*01. Szerda, 13.00*

022. bejegyzés

**Harry Kemp**

Harry Kemp-re véletlen leltem

mást kerestem és félretettem

de nem hagyott nyugodni

a versek mögötti lényeg

nekiültem hát,

és transzponáltam négyet.

*01. Szerda, 23.00*

023. bejegyzés

**Theatro hungarica**

Új a színház, új a főnök,

gyűlik a tömeg az épület körött.

Van aki szónokol,

van aki szitkot szór,

van aki félre áll,

s van aki provokál.

*01. Szerda, 23.15*

024. bejegyzés

**Doktori**

Jól mutatna a nevem előtt egy doktori,

bölcsész, jogi, vagy orvosi,

valaki súgja meg hát kérem,

hogy mennyibe fájna ez nékem!

*02. Csütörtök, 22.00*

025. bejegyzés

**Artritisz**

Ma a vállam miatt orvosnál jajongtam,

Keze alatt sziszegtem, sajogtam.

Kedvenc itthon sem lettem.

Itt is a fagy győzött, ez lett a vesztem.

*03. Péntek*

026. bejegyzés

**Malév csőd**

Fémtestek hevernek törött szárnyakkal,

haldokló hazában jegesen,

erejük kimúlt,

már álmukban látnak csupán repülő turult.

*04. Szombat, 17.15*

027. bejegyzés

**Sakk**

A seregek összecsaptak

paraszt feje sárba hullt, huszárok bástyatőben haltak,

a vesztes király meghajolt,

s csaták vásznait lassan befedte a hó

*04. Szombat, 23.00*

028. bejegyzés

**In Memorian Csurka István**

Meghalt Csurka István,

a nagy magyar drámaíró.

Béke poraira.

Meghalt Cs. I. politikus

programját elvégezte

nemzetét kettészelte

de az igaz

hogy egyedül nem tehette

*05. vasárnap, 9.30*

029. bejegyzés

**Téli reggel**

Fehér bundát öltött a tó fölötti erdő,

most biztonságban van,

nem sebezi zaj,

s fertő.

*06. Hétfő, 20.00*

030. bejegyzés

**Zeneiskola**

Az ereszről jégcsap mered

benn a zeneiskola melegében

zongora hallik, dob pereg

s a végtelen idő peremében

egy pajkos G hang fennakad.

*06. Hétfő, 23.00*

031. bejegyzés

**Két Hummer a Balatonban**

Hétfő este hét

két hős sarkkutató

teszteli a tó jegét

hat tonna acél, kurvajó!

nem sikerült a tudósok akaratja

lázban égett az éjjel Akarattya.

*07. Kedd, 13.45*

032. bejegyzés

**Havas utak**

Csúszkálni érdemes,

ha a szánkód méretes,

de nem oly’ rém jópofa

ha autód nem két tonna.

*07. Kedd, 21.15*

033. bejegyzés

**év-ért, ékelés**

a VEZÉR elmondta

hogy már rég megmondta

hiszen Ő már akkor elmondta

hogy megmondta

*08. Szerda, 13.30*

034. bejegyzés

**„55 halott, 657 megmentett élet” Hír24**

Ma reggel újra erősen fagyott.

Olvasom, hogy már 55 a halott,

S hogy 657 a megmentett élet

De van-e statisztika arról,

Mennyi a dermedt lélek?

*09. Csütörtök, 21.10*

035. bejegyzés

**A mai napon …**

Furcsa volt a reggel, olyan nyugodt,

a délelőtt kedélyes, majdhogynem vidám,

volt bennem egy üresség, valami furcsa hiány,

majd eljött a délután…

*10. Péntek,9.30*

036. bejegyzés

**Lélekváltozás**

A reggelek szebbek,

ha este visszatekintek,

mint a délutánok, vagy az estek,

s véleményem napszakonként alakul,

attól függően, hogy lelkem kivirul, vagy beborul.

*10. Péntek, 17.20*

037. bejegyzés

**Árpi bácsi 90!**

Hát ezt is megéltem,

hogy ezt megélte!

Öröm ez nekem,

hogy megéltem,

hogy Ő megélte.

*11. Szombat, 19.15*

038. bejegyzés

**Szmog**

nagyon rossz a levegő

legalább 17 városban mérgező

de szerintem az nem igaz

hogy ha feltámad a szél

friss szavaktól hígul a szmog

múlik a tél

*11. Szombat, 23.00*

039. bejegyzés

**Whitney**

***In memoriam Whitney Houston***

elszállt egy kicsi pacsírt

s vele veszett egy dalban írt

szerelmi vallomás:

will always love you

maradt a mindig szomorú

elmúlás és semmi más.

*12. Vasárnap, 19.20*

040. bejegyzés

**Tél a befagyott Öreg-tónál**

száguld a korcsolya halkan

megvillan a fagyopálos napban

vidámak az arcok

távolból szól a hip-hop

korcsolyázni nem tudok

szomorú vagyok

*13. Hétfő, 10.30*

041. bejegyzés

**Délelőtti magány**

Most van egy kis magány,

átmeneti nyugalom,

a költőnek ez jutalom.

A házi méhek kirepültek,

erre-arra döngicsélnek,

gondolataim is előbújnak talán.

*13. Hétfő, 17.00*

042. bejegyzés

**Éhségmenet**

parlamentbe ért

a borsodi éhségmenet

jelszavuk:

Munkát kenyeret!

útközben már

hólapátot kenyeret kaptak

országházban a miniszternek

(kifizették)

47 ezret adtak

*13. Hétfő, 22.00*

043. bejegyzés

**Esztergom**

***(tragikomédia sok felvonásban)***

Csődvédelmet kért

az esztergomi közvilágítást ellátó cég

lám a sötétség

már az utcára is kiért

*14. Kedd, 21.00*

044. bejegyzés

**Erózió**

***(Valentine’s Day)***

az erózió

a gránitot finomítja, lecsiszolja

szeplőit megszépíti

a lélek azonban más

azt durvává, közönyössé sebzi

ez a különbség

ember és kő között

*15. Szerda, 16.50*

045. bejegyzés

**Hóvihar**

városban ilyet! borzasztó

vízszintesen hull a hó

támad a jeges szörnyeteg

megküzdeni vele nem lehet

innen az ablakból

szívem úgy zakatol

a többiek még úton valahol

*16. Csütörtök, 14.00*

046. bejegyzés

**Anton Wildgans**

A redőnyt vad szél tépte

S a város körül torlaszokat rakott

Én a szobában Wildgans nyári versével

az ablak túlfelén, de ugyanott.

*16. 21.30*

047. bejegyzés

**Busójárás**

A hétvégén busójárás,

még nem voltam soha-

Most sem lesz busó látás.

Zsuzsa arcát nem kormozzák,

a gyerekeket sem riogatják,

bár ezeket már én is megtehettem volna.

*17. Péntek, 20.10*

048. bejegyzés

**Mente et maleo**

Az élet kemény, akár a gránit

ha bátran odaütsz neki, szikrázik

férfias erővel nem mész semmire

fontosabb az ész, ha ráversz valamire

*18. Szombat, 19.30*

049. bejegyzés

**Időkapu**

Minden úgy kezdődik,

hogy egyszer csak megtörténik.

S oly gyorsan történik,

hogy fel sem fogtuk: kezdődik.

Időkapu ez,

logikai csapda,

gondoljuk csak újra,

rajta!

*19. Vasárnap, 21.00*

050. bejegyzés

**Sors**

Az eleve elrendeltetett,

ott fenn,

kőbe vésetett.

Valahogy sorsszerű az egész.

Hát tégy ellene

- ha tudsz -

légy merész!

*20. Hétfő, 20.00*

051. bejegyzés

**Összefogás koncert az államadósság ellen**

***/2012. február 19. Budapest Sportaréna/***

Fiatalok!

Ott volt a sok koncert

de nem szolidarítottatok

2012 forint államadóságra

ez lett volna az ára

nem hiszitek, hogy az irány jó

vagy a reklám volt csapnivaló?

*21. Kedd, 10.45*

052. bejegyzés

**Sting**

Ma szikrázott a reggel

a dölyfös kis bébidarázs

újra ballábbal kelt fel

szurkálása izzó parázs

a szélvédő fagyos hidege

- míg kaparom - nem hűti le.

*22. Szerda, 11.00*

053. bejegyzés

**Helyes út**

Újra meg újra

megtapasztalni dolgokat

még nem jelenti azt,

hogy megtaláljuk a helyes utat

*23. Csütörtök, 8.40*

054. bejegyzés

**Reggeli kép**

a fiú talán 17 lehetett

zenét hallgatott ballagva

mi egy mobilból jöhetett

rég elmúlt már nyolc óra

kezében a cigi lassan leég

a második órára talán beér

*24. Péntek, 11.30*

055. bejegyzés

**Szökőnap**

A mai nap különleges

Ami ma lenne, az holnap lesz

de hogy ne történjen semmi

ahhoz egy sötétszobába kéne menni

ahol nincs áram, rádió, tévé,

egy napra romoljon el a PC.

*25. Szombat, 13.00*

056. bejegyzés

**Elmélkedés**

A dolgok tulajdonképpen semlegesek,

csupán részei a nagy egésznek.

Nem jók, nem rosszak,

csak mi éljük meg annak,

attól függően, hogy jó,

vagy rossz napjaink vannak.

*26. Vasárnap, 19.00*

057. bejegyzés

**Ifjúsági labdarúgó előkészületi mérkőzés**

szemező eső s a szél metsző

csak 3 fokos a levegő

a tatabányai műfüvesen

gladiátor-gyermekek küzdenek

mindannyian hősiesek

de a tataiak a győztesek

*26. Vasárnap, 21.30*

058. bejegyzés

**Tapasztalat**

Az öregedésben csak egy dolog az elfogadható,

hogy az embernek lassan mindenről

van egy története.

*27. Hétfő, 8.30*

059. bejegyzés

**Az idő**

***(részlet)***

Az idő kortalan

Nem fiatal, s nem öreg

Az idő időtlen

Nem késik, nem siet

Az idő elméleti

Tán érti, ki elképzeli

*28. Kedd, 8.30*

060. bejegyzés

**Meteorológiai létlelet**

keleten derült

nyugaton havas

az ország ma ketté

más okból szakadt

*28. Kedd, 9.00*

061. bejegyzés

**Zé-eM-eN-E**

***/A ZMNE\* kancellárja publikálta a grillcsirkés vállalkozó tanulmányát/***

Ehetetlen a grillcsirke

egy kancellár sütötte

mert a pecsenyés maszekolt

szociológiai felmérést fabrikolt

plágium is van az ügyben

ezek védtek volna meg engem?

*\* Zrínyi Miklós Nemzetvédelmi Egyetem*

*29. Szerda, 12.30*

062. bejegyzés

**Eugene Fitch Ware**

Borzalmas volt a reggel,

s a délelőtt is kínosan telt el,

még jó, hogy Ware-re akadtam;

könnyű olvasni,

élvezet fordítani,

átmeneti öröm,

ez szokatlan.

***MÁRCIUS***

*063 – 106. bejegyzés*

*01. Csütörtök, 20.00*

063. bejegyzés

**Tükör-ég**

***(részlet)***

Tükör-égen inverzek gyűrik le a valóságot

(múlnia kell!) Darabokra töröm az álmot

S elfújja a könyörtelen szél e délibábot

Az üvegcserepekbe zárt torz-valóságot

*02. Péntek, 19.50*

064. bejegyzés

**Délelőtt a Margit-szigeten**

már emberekkel teli

a nyulak szigete

futnak ők is,

de annak rekortán a terepe

5300 méter nem kevés

én szégyenlősen sétálok

nem futok, nem én

nézem őket, míg állok

*03. Szombat, 15.00*

065. bejegyzés

**Előjelek**

Lezuhant egy kép a falról

csak úgy magától

majdnem a gyerekre esett

aztán a tanyasi csirkét darabolva

a késpenge megsebzett

nem hat rám babona

ma mégsem megyek sehova

*04. Vasárnap, 10.00*

066. bejegyzés

**Hétvégi lecke**

Lassan leolvad a hajnali dér,

a kelő nap fénye már parkba ér,

ám itt benn kezdődik a harc,

adok-kapok lelki sarc,

szülö(k) vs gyereke(k),

süt a nap, ám tanulni kellene.

*04. Vasárnap, 15.00*

067. bejegyzés

**Anonymus**

belepiszkáltak az Alkotmányba

előtte az oktatási államtitkársági állományba

állítólag az Anonymus csoport

ám gyengeáramba rejtve

honnan tudjuk ki volt?

*05. Hétfő, 10.00*

068. bejegyzés

**Félreismerés-felismerés**

ma szócsatába keveredtem

pedig semmi rosszat nem tettem

a művészet másra való

nem gyilkosokkal teli Trójai faló

sértődés nélkül kihátráltam

okultam hajnali órában

*05. Hétfő, 10.30*

069. bejegyzés

**Balla Eszter**

Azt hittem, ma már

nem történik velem

semmi jó,

de Balla Eszterrel „cseteltem” (!),

a fészen egy kicsit,

s ez bombajó!

*05. Hétfő, 11.00*

070. bejegyzés

**Balla D. Károlynak**

BDK folyamatábra,

web-eligazító tábla,

blogkiosztó kioszk,

blog-eligazító-folyamatábra-tábla,

… oszt,

*06. Kedd, 14.00*

071. bejegyzés

**Pletyka**

A férfi beriasztotta az autóját.

Sietve elindult.

Megállt. Hezitált.

Újraindult, közben hátrafordult.

Lelassult.

Zavart volt és bizonytalan.

Állítólag válik.

*07. Szerda, 8.55*

072. bejegyzés

**Fé(l)sz?**

Mostanában gyakran nem megy a fész!

Egyre többször bennem a félsz!

… és tessék (!) ma reggel is!

Hol vagy fész, mért nem élsz?

Firefoxtól, vagy a hatalomtól félsz?

*07. Szerda, 10.00*

073. bejegyzés

**Tavaszváró**

Kacsapár totyog a hártyás jégen,

a tavaszt lesik,

kémlelik

a messzeségben.

*08. Csütörtök, 8.00*

074. bejegyzés

**Nőnap**

Nem lesz ez egy jó nap,

de nem azért, mert Nőnap!

Egész reggel figyelek,

és az előjelek,

ajaj, az előjelek…

*08. Csütörtök, 9.00*

075. bejegyzés

**Hacker attak**

Tegnap az Anonymus bénította meg a fészt,

nem csak nálunk, pár országban még.

De amit aztán végkép nem értek hapikám,

délután a hackerek áldozata lett Vatikán.

*09. Péntek, 9.00*

076. bejegyzés

**Fler**

A héten napkitörések vannak

a hírek katasztrófákkal riogatnak

kísérleti stádiumba kerül a távközlés

A gond: hatalmas volt a fejlődés

pedig ez 11 éves ciklus és kész.

*fler - A Napon jelentkező, tevékenység egyik megjelenési formája.*

*10. Szombat, 14.00*

077. bejegyzés

**I. F. - nek**

vannak bizonyos hangok,

amelyeket nagyon ritkán hallok,

véletlen, vagy szerencse ehhez nem elég

kell hozzá egy basszusklarinét

na meg egy lovag

aki megüli a lovat

*10. Szombat, 22.00*

078. bejegyzés

**Krasznahorka vára**

Majd 700 év történelmén

Kátrányszagú lángok táncolnak

Hunyadi és Tököly győzelmén

Krasznahorka várának porló dicsőségén

Az ősök szellemei felsírnak.

*11. Vasárnap, 14.00*

079. bejegyzés

**Aggódom**

Én, aki imádtam a történelmet

És azt hittem, a régészet tölti majd ki életemet

Aggódom a NAT miatt

Nem szeretném, hogy 10 év múlva

Félretanított fiatalok

Kioktassanak

*12. Hétfő, 7.30*

080. bejegyzés

**Fukushima**

akkor Gaia megrázta köpenyét

rengett a tenger, bősz hullámokkal

takarta el Nippon partját-egét

haragja nem kímélte molekulák burka

alá leselkedő szentélyük életét

*13. Kedd, 12.00*

081. bejegyzés

**Szélvihar**

Még állnak a kerekek,

De közelít a fergeteg,

Letarol majd hegyeket,

Kiseper völgyeket,

Széthasít köveket,

Feltép ereket,

De forogni fognak a kerekek!

\*

*14. Szerda, 12.00*

082. bejegyzés

**Kerékpározás**

Ma meglovagoltam végre Scirocco Trekkingemet

Zubogó vér masszírozta ereimet

Jólesett testemnek az oxigénbomba

Remélem, este nem omlok oly hamar, romba!

*15. Csütörtök, 13.00*

083. bejegyzés

**Március idusán …**

… írni sincs kedvem

egykor kedvenc ünnepem

már nem az enyém

ez a vélemény

nem gyászolom

nem köszönöm

csupán egy tény.

*15. Csütörtök, 21.45*

084. bejegyzés

**Európa szelleme**

S tömegek vonulnak jobbra meg balra

Nemzetek hírnökei zászlóikat lobogtatva

Eszmék és jelszavak keverednek a légben

Itt van Európa szelleme az utcán, téren, térben

*16. Péntek, 13.00*

085. bejegyzés

**Úti tapasztalat**

A Gerecse dimbes – dombos útjait járom,

élvezettel hajtom kerékpárom,

ha tekerek felfele,

és autó jön lefele,

van aki felnéz,

van aki lenéz.

*16. Péntek, 19.00*

086. bejegyzés

**Európa, az Európa**

Nem direktíva

Nem alternatíva

Nem szinoníma

Európa, az Európa

*17. Szombat, 16.30*

087. bejegyzés

**A Föld legendája**

Ha majd elborítja Földünket a piroklasztikus ár,

Mindannyian Pompeii polgáraivá válunk.

Hamuvá, emlékké, legendává,

Melyet más galaxisokban mesélnek.

*17. Szombat, 23.00*

088. bejegyzés

**Nazír Gajed Rufail *(1923 – 2012)***

Meghalt

III. Senuda

őszentsége Alexandria pápája

Afrika patriarchája

Szent Márk evangélista szent apostoli trónján

Fent: St Paphnutius testvéreként üdvözölte

*18. Vasárnap, 9.30*

089. bejegyzés

**Lógok a szeren**

Egyszer Latinovits

a Lógok a szeren-t

gyűrűn lógva

mondta el.

Szerintem nem élvezte

csak a közönségéért tette;

Most felfordult a világ

vajon értünk teszik-e?

*19. Hétfő, 8.00*

090. bejegyzés

**Gyászhír**

Tegnap

elhunyt V. George Tupou őfelsége,

tongai királya, népe szeretett vezére!

Állítólag szerette a magyarokat,

a tokajit és az Egri csillagokat!

*20. Kedd, 8.00*

091. bejegyzés

**Landica Horrorica Hungarica**

Baranyában orvvadász ölt vadászt

Belelőtt, és átvágta a torkát

Húsvágó bárddal mészárolta le az anyját

S ez már itt történt Tatabányán, azanyját!

Merre tart a világ?

*21. Szerda, 19.30*

092. bejegyzés

**Rám-szakadék, Dömös**

valaha

óriások taszítottak a mélybe

gigászi köveket

döntöttek fákat

hasítottak hegyeket

most

sziklák könnye

a völgybe siet

jámbor vándor

a szűk égre mered

*22. Csütörtök, 10.00*

093. bejegyzés

**Toulouse-blues**

Ábrahám*1* aprónépe

vértanúvá vált hevébe

az elvakult értelmetlen dühnek

Nincsen olyan Isten

akinek ezt tetszik!

hiszem,

hogy az Úr-Allah-Jahvé

könnyezik ott fenn

*1****Ábrahám*** *(Ábrám, Avraham, Ibráhím) Noé tízedik és Ádám huszadik leszármazottja. Próféta volt, akit a judaizmus mellett a keresztény és az iszlám vallás* *is ősatyaként tisztel. Ábrahám nem volt zsidó, hiszen akkoriban még nem léteztek zsidók. Viszont Sém és Héber leszármazottjaként Ábrahám sémita és héber volt. A Teremtés könyve 17. fej. 5. versében ez szerepel:*

 *„És ne neveztessék ezután a te neved Ábrámnak, hanem legyen a te neved Ábrahám, mert népek sokaságának atyjává teszlek téged.’*

*Forrás: Wikipédia,*

*23. Péntek, 9.00*

094. bejegyzés

**Reggeli diagnózis**

Hexensussz, idegzsába,

artritisz és hermia.

Lassan olyan leszek,

akár egy orvosi szótár

ráadásul, most reggel

még a nyakam is pont fáj.

*24. Szombat, 14.00*

095. bejegyzés

**Magyarország, 2012**

Egyre több a dolgozó szegény

Egyre jobban fogy a remény

Hogy valaha jobb lesz

Hogy a jövő szebb lesz

A cápák egyre nagyobbak

A hiénák egyre vadabbak

*25. Vasárnap, 10.30*

096. bejegyzés

**Dilemma**

***P. Sz. - nek***

Tegnap felajánlottam írásaimat

egy neves író – költő - főszerkesztőnek.

Nem mondom, hogy elutasított,

de a nyakamba azért nem ugrott.

Tépelődöm, nem elég jó vagyok!

*25. Szombat, 17.00*

097. bejegyzés

**Szombat délután**

fennakad a nap a redőnyön

lámpa mellett könyöklöm

ha semmim nem fájna

azt mondanám unatkozom

Stiller Kriszta verset olvastam párat

s nem lett tőle jobb az állapotom

*26. Hétfő, 17.30*

098. bejegyzés

**Tavaszi szél**

friss szántás

trágyaszagát hozza a szél

azt hittem a trágyázást

mélyszántáskor még

ősszel szokták

nem értek hozzá

nem vagyok parasztgyerek

biztos ilyenkor is lehet

*27. Kedd, 7.30*

099. bejegyzés

**A Mariana-árok mélyén**

s akkor a Deepsea Challenger alámerült a mélységbe

benne a magányos hős, az emberiség reménysége

persze ma már a hősök gazdagok

legalább annyira, mint James Cameron

*27. Kedd, 16.00*

100. bejegyzés

**Tudományos értekezés**

T. M., G. J.,

K. E., R. K.

tudós magyar emberek,

de sohasem lesznek

Kopernikusz, Galilei, Giordano Bruno

a föld pedig akkor is gömbölyű

és a nap körül kering

*28. Szerda, 21.00*

101. bejegyzés

**Doktor, doktor!**

Doktor, doktor,

Doktor, doktor!

Ezt hallom mindenhol

Ez szól a rádióból

Ez van a fészen

A twitteren, a légben

A magyar jó humorú

De ez mégis szomorú

*29. Csütörtök, 19.00*

102. bejegyzés

**Rakonczai Gábor**

Hős, aki úrrá lesz a természeten

legyőzi az óceánt

túléli a magányt

de fájt, hogy DTKriszta\*

fellélegzést sem engedve

Antiguára repült, közpénzen

találkozni vele.

*\*D. Tóth Kriszta, ma Antiguán készített interjút a világraszóló sportteljesítményt elért Rakonczay Gáborral.*

*29. Csütörtök, 20.00*

103. bejegyzés

**A magyar nyelvről**

A magyar nyelv gazdag, szellemes,

Fantáziadús.

A magyar ember intelligens, tehetséges,

Jó humorú.

Ismeri nyelvét, ám lehetséges,

Hogy időnként a humora savanyú.

*29. Csütörtök, 21.00*

104. bejegyzés

**Dr?**

Most akkor doktor, vagy nem doktor?

Az egyetem becsületet ment!

Mit mond a parlament?

*30. Péntek, 10.00*

105. bejegyzés

**Hontalanság?**

Most furcsa lehet külföldön magyarnak lenni.

Vajon sajnálnak, vagy lesajnálnak minket?

Nem jó itthon sem élni.

Egyesek sajnálnak, mások lesajnálnak minket.

*31. Szombat, 13.30*

106. bejegyzés

**Magyar átok**

Tegnap összetört egy karakter

Már nem az első, ne feledjük el.

Az ország ezen nem nyer,

S veszít rajta a kisember.

Politika mocska, sara,

Stigmaként bűzlik rajta.

***ÁPRILIS***

*107 – 153. bejegyzés*

*01. Vasárnap, 8.00*

107. bejegyzés

**Gumicsont**

újabb gumicsont a sajtónak

gazdasági ügyek az MVM-ben

amikor történt még a cégnél lehettem

igazságtalanság

engem, állampolgárt

mindig, mindenből kihagynak

*01. Vasárnap, 17.00*

108. bejegyzés

**Szeretnék már a tavaszról írni, de …**

Egy ember lemondott!

Nem az, aki lódított,

Hanem, aki igazat mondott.

Jól döntött, nem tudható.

A becsület azonban, nem eladó.

*02. Hétfő, 15.00*

109. bejegyzés

**dr. S. P.**

Hát lemondott!

Ám vigadni semmi ok,

Ez egy szomorú dolog.

Hogy mi lesz ezután?

Talány, komoly talány…

Morcos a Vezér,

Úgy gondolta: öv alatt nem ér

*03. Kedd, 19.00*

110. bejegyzés

**Front**

Hideg lesz a Húsvét

Felhő közeleg nyugat felől

Esni fog majd s fú a szél

Már zavaros a légkör

Nem lenne ezzel baj

- de ha jobb idő lesz -

Onnan akkor is jön majd a baj.

*04. Szerda, 18.15*

111. bejegyzés

**Lajtha László**

Idén Lajtha Lászlót ünnepelünk

A youtubon rákeressünk.

Nem mulasztjuk el a sanszot

Egyszer hallottam a Motet pour chant-ot

Szívemhez közeli szerző

Anno népdalgyűjtő

*04. Szerda, 18.30*

112. bejegyzés

**Emlék 1976-ból**

„Április 4-ről szóljon az ének”

Jutott eszembe az ének.

Akkor azt mondták felszabadultunk,

Ennek hála, Nemesmedvesre kirándultunk.

*05. Csütörtök*

113. bejegyzés

**Triduum sacrum**

**Nagycsütörtök**

Megjött hát a front,

gyűlnek a fellegek,

az utolsó vacsora napján,

rossz előjelek!

*06. Péntek*

114. bejegyzés

**Triduum sacrum**

**Nagypéntek**

majd kétezer éve,

hogy megfeszült

sírbarlangjában

holtan elterült

*07. Szombat*

115. bejegyzés

**Triduum sacrum**

**Nagyszombat**

tűzszentelés,

majd vízszentelés

ünnep,

hogy a harangok visszatérnek

majd éjfélkor:

vigília mise-ének

*08. Vasárnap*

116. bejegyzés

**Dominica Sancta**

**Húsvétvasárnap**

Örvendjen hát,

aki hisz az Úrban!

Örvendjen a feltámadásban,

örvendjen az útban,

mely néki kijelöltetett!

*09. Hétfő*

117. bejegyzés

**Húsvéthétfő**

Vízbevető hétfőn

Illatos a víz

Öntik is bátran

Asszonyra, lányra

A fiatalokban éled a tűz

Székely legény hajnalban

Kedvese kapujára fenyőágat tűz

*11. Szerda, 8.00*

118. bejegyzés

**10 éve hunyt el Hofi Géza**

Hofi megmondta.

Ő mindig odaszólt,

Bárdként szónokolt,

A hatalmat leszólta.

Hol egy új megmondó?

A dumatoló sztendapoló

Aranyifjúktól nem várható

Semmi jó.

*11. Szerda, 9.00*

119. bejegyzés

**Charles Manson**

… hogy mit hallok!

Az ördög még él

Charles Manson

virul és kegyelmet kér,

ha kijönne, újra gyilkolna,

hisz ő a gonosz, ez a dolga …

*11. Szerda, 13.00*

120. bejegyzés

**Tengerrengés Szumátra mellett**

Szumátránál rengett a tenger

árral fenyeget

a Föld dühös

tán az Isten fújta ki a gőzt

miután háromig számolt

2004 Karácsonya nincs még messze

akkor 230 ezren odavesztek

*12. Csütörtök*

121. bejegyzés

**Balesetek**

**1. Epilepszia**

Az utcán reggel

elvágódott egy ember

Feje a kövön hatalmasat csattant

Rángatózott, szája megtelt habbal

Mentőnek szóltam;

epilepszia roham.

*12. Csütörtök*

122. bejegyzés

**Balesetek**

**2. Lábujjtörés**

Délután négy után

telefonál az ütőtanár:

nem várt baleset;

az órát bámulja

- nem az első eset -

az asszonya lábujja

aszongya már buci,

törött, de tuti

*12. Csütörtök*

123. bejegyzés

**Balesetek**

**3. Térdficam**

Este Zsuzsa mondja:

műtött térde lehet, felmondja

a szolgálatot.

Meleg vizet, ápolási szolgálatot

vár tőlem,

’ki - tőlem

telhetően –

egész nap

másokon segítettem

*12. Csütörtök*

124. bejegyzés

**Balesetek**

**Utószó (utóvers):**

**Artritisz**

Ha jól belegondolok

magamról meg is feledkeztem,

pedig reggel még orvoshoz igyekeztem.

Engem is gyötörtek a bajok,

de nem jutottam sorra

hiába, akinek sok a dolga …

*13. Péntek, 8.30*

125. bejegyzés

**Péntek 13**

***(Paraszkevidekatriafóbia)***

Ma péntek 13 van.

Már autóztam.

Eddig megúsztam.

Az asszony viszont nem nézte a kalendáriumot,

hajnalban körmöt vágott.

Egész nap izgulhatok.

*13. Péntek, 20.30*

126. bejegyzés

**Garri Kaszparov**

Nem hittem volna,

hogy Kaszparov csak 49.

már elért mindent, amit lehet.

agya penge, nyelve éles,

Putyin rá sokszor mérges,

ha sakkozik, az eredmény nem kétes.

*14. Szombat, 17.00*

127. bejegyzés

**100 éve süllyedt el a Titanic**

A csend hallható volt,

a víz végtelen sötét,

az égen csillagszőnyeg ragyogott.

Nem érezte senki a jöttét.

A Sátán fagyos lehelete,

egy jégtömböt fújt a hajó fele.

*15. Vasárnap, 9.30*

128. bejegyzés

**Hogyan verjük meg aput?**

Tegnap, egész nap

Murray Chandler

Hogyan verjük meg aput sakkban?

című könyvét tanulmányoztam,

mert Peti naponta lealáz.

Nehéz olvasmány

Semmi humor, csupa talány

*15. Vasárnap 15.00*

129. bejegyzés

**Potato soup**

Fordítottam egy Daniel Nyikost

német-magyar, amerikai most

egy versével befutott

melyben krumpli leves főzésbe bukott

nem publikálható

tiltja az amerikai kiadó

*16. Hétfő, 8.30*

130. bejegyzés

**A holocaust emléknapján**

Jó lecke volt Buchenwald 1975-ben

Weimar fölött a halálhegyen

13 évesen.

Arra, hogy mit tett magyar a magyarral

a houstoni Holocaust Múzeumban

eszméltem,

35 évesen.

*17. Kedd. 10.40*

131. bejegyzés

**George Orwell**

Hallgatom Orwell - től az 1984-et,

kiráz a hideg, és úgy érzem, félek.

*18. Szerda, 20.30*

132. bejegyzés

**Napút**

Délelőtt a Napút februári számát kerestem,

de sehol sem leltem.

El akartam olvasni benne a versem.

Jó-e, vagy rossz, hogy Tata ilyen kicsi,

még egy magazint sem kapni.

*18. Szerda, 20.40*

133. bejegyzés

**Dac**

Ma végletekig ellenszegült a gyermekem,

Kiskamasz ide, nagyszáj oda,

Nem értem, nem volt rá oka,

Gyerekkoromban én ilyet sohasem tettem.

*18. Szerda, 21.00*

134. bejegyzés

**Újranéző**

Újra meg újra megtalál

a 2001: Űrodüsszeia

a legutóbb tegnap jutottam el oda,

hogy újranézzem. Talán

a sztori vonz, talán a zene

tán e kifejezések mindegyike.

*19. Csütörtök, 10.30*

135. bejegyzés

**mr1**

Ahogy a városban autózom

a Klubrádió hol szól, hol meg el-elmegy,

de mindenhol tökéletesen fogható az mr1.

*19. Csütörtök, 20.30*

136. bejegyzés

**Breivik**

A norvég rém ránk hivatkozott.

Jaj, ez olyan ciki, olyan rossz!

Ideje lenne kiadni a parancsot: Visszakozz!

*2012. 04. 20. Péntek, 8.30*

137. bejegyzés

**Gyöngyöspata**

***(Titkos lehallgatás)***

A Jobbik polgárháborút tervez!

Emberek térjetek már észhez!

Miféle hely lett ez!

22 % a támogatásuk!

Folyamatban átprogramozásuk!

*21. Szombat, 14.00*

138. bejegyzés

**Szó-kincs 2012**

Hát újra benn vagyok!

Az Aposztróf ismét beválogatott!

Ott virítok majd az antológiában,

Ott lehetek a Könyvhéten a Váci utcában,

Egy idei célt kipipáltam!

*21. Szombat, 19.00*

139. bejegyzés

**Szász Dórának**

valaki nagyon becsapott

pénzt kért könyvet ígért

de csak fityiszt mutatott

perelni kell az igazságért

annyi a baj a szemét

az embernek orrát facsarja

csípi a szemét

*22. Vasárnap, 19.00*

140. bejegyzés

**Áprilisi meteo**

Akarattya: 3 halott,

Sopron, Győr: kettő.

Nő a harag, fogy a türelem,

Ezt az áprilist nagyon rühelem!

*22. Szombat, 23.00*

141. bejegyzés

**Altamont Freeway, 1969.**

Nézem a filmet, a youtube-on

Az Altamonti fesztiválról

Rolling, Hell’s Angels, meglőtt ember

De a megdöbbentő Jagger:

Visszanézi lassítva

A rászegeződő fegyvert.

*23. Hétfő, 11.00*

142. bejegyzés

**Újra antológiába kerül az „Őszi séta”**

Az Őszi séta már 5 éve sikeres!

A vers szerintem hiteles.

Mégsem hittem volna,

hogy a szemerkélő eső,

az átázott tornacipő,

a szomorú idő,

lelkemből ezt kihozza!

*23. Hétfő, 13.00*

143. bejegyzés

**Államfőjelölt**

Hát révbe ért a hős Bronzon is!

Kell is ide a halivúdi bátorság!

Ami csak az idén történt itt …

Ez a kis ország …

Sokszor volt már pokol,

És kevésszer mennyország

*24. Kedd, 7.00*

144. bejegyzés

**Véres április**

még mindig nincs vége:

a bosszúálló apa

direkt hajtott a busz elébe

meghaltak: unoka, gyermek, apa.

véres az április

vér csepeg a fákból is.

*24. Kedd, 8.00*

145. bejegyzés

**Remélem, változik**

Szívesen gondolnék olyan dolgokra,

mint a Föld napja

de vészterhes ez az április

túl kéne élni bárhogyis

májustájt remélem változik

bárhogyis, de remélem változik

*24. Kedd, 17.00 (Lejegyezve utólag a 2012. 04. 06-án, pénteken papírra vetett gondolat)*

146. bejegyzés

**Húsvétra készülünk**

**(testben és lélekben)**

*eközben:*

A kulcsi mészáros tarolt

Machetával kaszabolt

A családból négyen meghaltak

Hárman sebeket kaptak

Élőben akciózott

Akciójátékon szocializálódott.

*25. Szerda, 22.00*

147. bejegyzés

**Az alkotás magánya**

***(részlet)***

A függönyön vonalak,

az ablakon túl madarak,

mind valahová tartanak.

*26. Csütörtök, 18.00*

148. bejegyzés

**Egy fotóhoz**

akár zsenge fűszálak az ereszben,

vagy moha a jeges gránitszírten,

rövid lefutású karriergörbe,

sorsa látható előre

*27. Péntek, 10.30*

149. bejegyzés

**Karma-túra**

Sokszor kemény az élet

a lelken keményszik a kéreg

de valahogy mégiscsak fogyatkozik

szökik a testből iparkodik

új testben megúszni a véget.

*28. Szombat, 16.00*

150. bejegyzés

**Joe Murányi halálára**

csak most hallom,

hogy egy hete meghalt

egy ikon,

megint elhalt egy hang

a klarinéton

ott fenn az égben,

már majdnem teljes

a mennyei big band

*28. Szombat, 17.00*

151. bejegyzés

**Gerecse 50 túra**

lábak ezrei tapossák az ösvényt,

zarándokok követik a törvényt,

mely az emberiség örök igénye

- mióta tudatára lelt -

„vissza a természetbe!”

*29. Vasárnap, 10.00*

152. bejegyzés

**Reggel**

Ma mindenem fáj,

mint akit össze-vissza vertek,

pedig csak a Gerecse…

de muszáj

felélednem estre,

még egy koncert is lehet benne!

*30. Hétfő, 19.00*

153. bejegyzés

**Takács Tamás Dirty Blues Band**

***(2012. 04. 29. Tatabánya, Fehér Ökör Rock Pub)***

árad a zene körbefut a falakon

átszalad sok testen és alakon

hullámzik, rezeg, interferenciál

meg nem áll

mindenkit eltalál

engem is megtalál

***MÁJUS***

*154 – 192. bejegyzés*

*01. Kedd, 22.00*

154. bejegyzés

**Május elseje**

egy ünnep, mit helyre kellene

tenni,

és úgy tenni,

mintha minden jó lenne;

illatos, léggömbös, szalagos

mámoros, fiatalos

s az ember csak egy rossz álomból kelne.

*02. Szerda, 14.00*

155. bejegyzés

**Új az elnök I.**

Charles Bronson a hős

aki mindig győz

a vadnyugaton legyen

neki mindegy Csorna, Harlem

vagy a magyar Parlament

május 1-re kaptuk ajándékba

csak egy nappal megcsúszva

*03. Csütörtök, 8.00*

156. bejegyzés

**Esti mese:**

**Valaki elképzelte …**

más megrendelte

volt aki kitervelte

egy másik elvégezte

a 3. megszellőztette

a média hírverte

most sokan keresik

pro-kontra érvelik

vagy örömből kiverik

*04. Péntek, 9.00*

157. bejegyzés

**Kémesdi**

Sokszor úgy érzem

A Nagy Vizslató Szem

Lesi minden lépésem

Nem az orwelli Nagy Testvér

Nagyon is látható hús és vér

Keze mindenhová elér

Nem ő James Bond

De ettől még gond

*05. Szerda, 13.00*

158. bejegyzés

**Dupla kívánság**

Gyönyörűen süt a nap,

megújul a természet,

új erőre kap az élet;

Én is újra remélek,

hogy idén tán beérek,

mint a koktélparadicsomok,

a balkonomon.

*06. Vasárnap, 13.00*

159. bejegyzés

**Vitorlás baleset**

Ma feldőlt egy vitorlás az Öreg-tavon

néztem a mentést, a déli napon:

két hajó is próbálja felállítani.

Eszembe jut az Atlanti-óceánon

felborult, önmentő csónakos.

*06. vasárnap, 19.00*

160. bejegyzés

**Anyák napja**

Gyönyörűen indult a nap

néhány anyák napi bromélia hívogat

már minden kész a köszöntésre

*06. vasárnap, 19.10*

161. bejegyzés

**Anyák napja folyt.**

Ünnep letudva

minden jó lett volna

de a bébidarázs sajna

másképp gondolta…

*07. Hétfő, 16.00*

162. bejegyzés

**Abel-díj**

Politikai botrányaink helyett

lenne itt valaki, akiről szólni lehet

sőt kell, mert igazi elismerés érte

a nemzet legyen hálás érte

Ábel díjas\* lett Szemerédi Endre!

*\* A Niels Henrik Abel Emlékalapot 2002. január 1-jén alapították, az alapítvány által kiosztott Abel-díjat pedig a matematika területén kiemelkedő kutatási eredményt elérő matematikusok kapják – gyakorlatilag ez a Nobel-díj matematikai megfelelője.*

*08. Kedd, 8.20*

163. bejegyzés

**Meghalt egy magyar hegymászó**

***(Horváth Tibor emlékére; Annapurna, Nepál)***

A hegy megéhezett

3 lelket meghagyott

egyet elvett

nehezen mászható

étvágya nem csillapítható

emberélet az adó

mit fizet a hódító

sűrű lavinatorja

jégtorkát mossa

*09. Szerda, 9.00*

164. bejegyzés

**Szeretnék én is jó lenni**

jószolgálatra jelentkezni

képviselni, kéglit igényelni

bérbeadni, piédzsdízni

helyszínen ebézni, olimpiázni

nem csak a fotelben ülve

a Samsung előtt várni

*09. Szerda, 16.00*

165. bejegyzés

**A Győzelem napján**

vonulnak a rakétahordozók

a Vörös téren

ünnep ez az oroszoknál

s a nyugati félen

nálunk nagy volt a hallgatás

-pedig a nácikat le kellett győzni-

nem volt más választás!

*09. Szerda, 19.20*

166. bejegyzés

**Székhelyi József ügy**

***(Tavaszi /r/ügy)***

Antiszemita balhé,

ez nagyon nem hiányzott!

A hatalom képviselője

zsidózott, listázott.

Jó, hogy tavaly voltunk Egerben,

most nem nagyon lenne kedvem!

*10. Csütörtök, 19.00*

167. bejegyzés

**Magyar siker a brit Csillag születikben**

A Face Team egy vidám,

röpködő, magyar, labdás-karaván

a zene trendi, a nép eszi

a zsűri szereti

a brit bulvár meg kikezdi

hiába,

az irigység színe ott is sárga

*10. Csütörtök, 21.00*

168. bejegyzés

**Érinthetetlenek**

Rendőrautó a pályán 160-nal

szirénája néma volt

a főrendőr Audija

rokkant helyén parkolt

az alkotmánybíró autója

iránnyal szembe ment

biztonságban volt a

Volvóban

*11. Péntek, 8.50*

169. bejegyzés

**Új az elnök II.**

Új az elnök,

új a remény,

biztos sokan örülnek,

de nem én!

*12. Szombat, 13.00*

170. bejegyzés

**Mentál meteó**

Jön a vihar,

a front közeleg,

de az én lelkemben

már tombol a fergeteg.

Afrikában most jobb lenne, de …

… marad egy erős fekete

*13. Vasárnap, 17.30*

171. bejegyzés

**Hogyan tudsz találkozni**

és órákon át együtt lenni

Tvrtkoval, Polgár Judittal,

egy országgyűlési képviselővel,

és egy olimpiai bajnokkal?

Vidd a gyerekedet a Lauderbe,

egy sakkversenyre.

*14. Hétfő, 10.00*

172. bejegyzés

**Az Által-ér mente annyi titkot rejt**

újra meg újra kell felfedezni

hogy megleld;

szombaton roncstemetőnyi

helikopter és vadászgép

meg katonai miegyéb

tűnt a szemembe

egy telephely mellett elmenve

*14. Hétfő, 17.30*

173. bejegyzés

**Gólyahír**

Már virágzik a gólyahír.

Ez nekem már jó hír,

Közeleg a nyár,

Hogy aztán ránk mi vár,

A sors azzal még vár.

*15. Kedd, 21.00*

174. bejegyzés

**Egerbe invitálták**

Hát mégis csak lemehet

a Székhelyi féle Villon est Egerben,

de ne áltassuk magunkat:

ettől még nem lesz rend

a fejekben.

*16. Szerda, 19.00*

175. bejegyzés

**Ingyen reklám**

***(Dániel Péter vörösre festette a Horthy-szobrot)***

Parkot kap Gyömrőn az ellentengernagy

Faszobrot állítottak Kerekiben neki

Tán lesz róla utca is

Hát kijárt a festék is

*17. Csütörtök, 16.00*

176. bejegyzés

**Mozdulni kell!**

Május közepe.

Mozdulni kell! Ideje!

Ideje kerékpárra szállni,

vagy csupán gyalog bejárni

a helyeket,

melyeket az ember annyira szeret.

*18. Péntek, 16.00*

177. bejegyzés

**Donna Summer halálára**

szomorú az eset

de sajnos megesett

meghalt a díva

neve a disco aranykönyvébe írva

szerette ő a szerelmet

nemszeretni őt nem lehet

örök buliVIP

RIP

18. Péntek, 19.00

178. bejegyzés

**Tatai Patara: vonulás**

már gyűlnek a seregek

vonulnak mustrára

némi erőfitogtatásra

hogy holnap a várnál

egymásnak feszüljenek

én sem muzulmán

sem pápista nem vagyok

itthon maradok

*19. Szombat, 20.00*

179. bejegyzés

**Tatai Patara: várostromok**

a csapatok egymásnak feszültek

a pápista zsoldosok nagyon feszültek

ma még nem övék a vár

éjjel még a török a várban hál

holnap mindenkire győzelem, vagy halál vár

*20. Vasárnap, 12.00*

180. bejegyzés

**Tatai Patara: a csatatéren**

a csatatéren lőpor füst terjeng

ágyúk és puskák robaja zeng

Peti megijed, elmenekül

majd hamarosan előkerül

füle gondosan bedugva

mobilról szól valami muzsika

*20. Vasárnap, 14.00*

181. bejegyzés

**Táncházi muzsika**

ebéd után mosogatok

méhkeréki román táncok

szólnak a rádióban

a Martin György emlékműsorban

zeng a pontozós legényes

telik a szárító, az edényes

*21. Hétfő, 8.50*

182. bejegyzés

**Balkonkertészet**

az erkélyemen nő a dzsungel

paprika, paradicsom, muskátli, zeller

paprika, paradicsom súgjátok meg halkan

főzök-e belőletek lecsót majdan

*22. Kedd, 20.00*

183. bejegyzés

**Átlátszóság**

Végre befejeztem

Diaphanousról szóló versem

Nem volt bennem béke

-Suchitra Bhosle képe

Nehezen feltörhető kérge-

A témával sokat szenvedtem

Míg elkészültem végre

*23. Szerda, 21.00*

184. bejegyzés

**Savanyú a narancs!**

 „Savanyú a narancs! Viktor!”

 – hallom a dalban.

Pedig mint (a Tanúból) tudjuk – súgom halkan -

a mi narancsunk a citrom!

*24. Csütörtök, 9.45*

185. bejegyzés

**MRI**

ma nagy nap lesz nekem

egy szkennerbe fekszem

pásztáznak majd közönyösen a mágneses hullámok

nekik mindegy élő szövetnek ütköznek, vagy hullának

*25. Péntek, 22.00*

186. bejegyzés

**Kvantum-elágazás**

nem mindig sikerül elkapni a pillanatot

tetten érni egy átsuhanó gondolatot

pedig e kvantum-elágazás

miatt bár mi vagyunk,

párhuzamos valónk

mégis valaki más

26. Szombat, 14.40

187. bejegyzés

**Nyelvápolás**

„Útnak indítják a nemzeti konzultáció 4. állomását”

- hallom a Kossuthon az értelmetlen mondatot.

Szóval már az állomás is indul,

nem csak a bakterház.

*27. Vasárnap, 17.00*

188. bejegyzés

**Tetten ért szavak**

A Tetten ért szavak

Kedvencem a Kossuthon,

Ha tehetem, meghallgatom.

Balázs Géza elmésen művel,

Ápol, gyomlál, nevel

Nyelvet, magyart.

*28. Hétfő, 15.30*

189. bejegyzés

**Párhuzamos világok**

számtalan alakban létezem

mindenhol mert a létezés végtelen

egyes testeim már halottak

másikak öröklétűek,

vagy életben hagyottak

*29. Kedd, 22.00*

190. bejegyzés

**Csíksomlyó / Nyírő József**

a feldolgozatlan múlt

újra és újra megkísért

újratemetésekkel

búcsújárással

nem lehet visszakapni Erdélyt

*30. Szerda, 9.30*

191. bejegyzés

**Földi pokol**

rengett a föld Emilia-Romagnában

pedig Gaia csupán tüsszentett

ki tudja miért büntetett ?

emberek haltak poklában

sok épület rommá lett

van-e igazság Itáliában ?

*31. Csütörtök, 21.20*

192. bejegyzés

**Michio Kaku**

rabul ejtett Michio Kaku

az amerikai–japán tudós

ha így mesélne minden tanár

nem lenne kihalt a fizikaszertár

tőle a laikus is sokat remélhet

gyermeke a húr-elmélet

***JÚNIUS***

*193 – 225. bejegyzés*

*01. Péntek, 8.50*

193. bejegyzés

**Rain**

vigasztalanul esik

most biztos jól esik

meghallgatni:

Gene Kelly,

Aphrodite’s Child, Guns ’n’Roses

Uriah Heep meg Beatles

Szabó Gábor és Kovács Kati – The Rain & Me

*02. Szombat, 13.00*

194. bejegyzés

**Túra**

megint egy túra

felfedező, ösvénykereső,

zsírbontó fogyókúra;

Naszályon egy rám rontó kutya

faluvégek legrosszabbika

*03. Vasárnap, 20.00*

195. bejegyzés

**Diamond Jubilee Celebrations**

***(II. Erzsébet 60 éves uralkodásának ünnepe)***

Nézem az ünneplő tömeget.

1 millió ember a szakadó esőben,

a Temze partján.

Irigylem az angolokat

az öltözködési,

viselkedési,

és ünnepelési kultúrájuk miatt.

*04. Hétfő, 9.20*

196. bejegyzés

**A Versailles-i szerződés aláírásának évfordulója**

azt mondják sütött a nap

amikor a Nagy-Trianonban aláírtak

majd 20 éve Versailles-ban jártam

az egésznek nyomát sem találtam

most ne zúgjatok harangok

jobb, ha csendes gyászban maradtok

*05. Kedd, 9.00*

197. bejegyzés

**A nyugalomnak ára van**

nyugodt hétfő reggel

kiszálltak a fészekből a madarak

Zsuzsa dolgozni ment

a gyerekek iskolában vannak

de mindennek megvan az ára

és az óra ráfordult a délutánra …

*05. Kedd, 9.30*

198. bejegyzés

**Lyme**

István zenevizsgájára készültünk még 2-kor

Fehér ing, öltözés, egy folt a jobb lapockán

Autó, gyermekorvos, bőrgyógyász

3-ra kiderült, hogy megtámadta a Lyme-kór

*06. Szerda, 19.15*

199. bejegyzés

**Fagyi**

Az év fagyija lett

a csákvári csokis-mandulás

jó lenne most stressz ellen

a héten csapásra jön csapás

*08. Péntek 20.00*

200. bejegyzés

**Kutyatámadás**

egy hét alatt kétszer támadott meg kutya

szerintem nem a kutyában a hiba

arról pedig egy kerékpáros sem tehet

hogy a gazdi felelőtlenül tarja az ebet

*09. Szombat, 16.00*

201. bejegyzés

**Első Családi Focitotó**

Elindult az EB végre,

s az Első Családi Focitotó;

meccsenként egy tízes a tétje,

az izgalom így még fokozható.

*09. Szombat, 23.00*

202. bejegyzés

**Első Családi Focitotó 2.**

Véget ért az első napi varázslat:

Apafej 2 találat,

István, Petike egy

Anya egy sem.

*10. Vasárnap 20.00*

203. bejegyzés

**83. Könyvhét**

hát ez a dedikálás is megvolt …

néhány érdekes emberrel találkoztam

néhány embert hiányoltam

de úgy gondolom: aki akart ott volt

*11. Hétfő, 14.50*

204. bejegyzés

**Madonna**

Az 53 éves Madonna

koncerten a mellét mutogatta

hogy mennyire közönséges

valaha volt bomba nő

mily nevetséges

pornóból jutott a csúcsig

lassan visszaér a pornóig

*12. Kedd, 14.00*

205. bejegyzés

**Földprivatizáció**

Az én feleségemnek is van

műkörömépítő szakmája,

de valamit nagyon elronthatott,

termőföldet nem kapott hozzája!

*12. Kedd, 8.00*

206. bejegyzés

**Üres a ház**

Ma üres a ház

István Ráckevénél vízitúrázik

- de hideg a Duna-

Péter Visegrádon mélázik

- s nem fenyegeti hőguta-

csak mi ketten

kitalálni, ma hogy legyen

kitör a frász

*13. Szerda, 10.30*

207. bejegyzés

**Zsuzsának**

A mai buksza-egyenlegem:

5.45: 2 000 Ft

6.45: 102 000 Ft

7.15: 2 000 Ft

8.00: 1 720 Ft

*14. Csütörtök, 14.00*

208. bejegyzés

**Zeneiskola**

Nem tudom szomorú-e az a nap,

avagy vidám,

amelyiken az egyik gyermekemet

kiíratom, a másikat pedig be,

a zeneiskolába?

*14. Csütörtök, 17.00*

209. bejegyzés

**Programválasztás**

Ma belenéztem a parlamenti vitanapba

szégyenletes, élményként rettenetes

jobb, ha a fészbukon követem ismerőseim életét

Jónás Tamás versíró csúcskísérletét

*15. Péntek, 20.00*

210. bejegyzés

**Recepciós**

Egy ajánlatot kaptam ma

s lehettem volna recepciós

ezer forint ezer órára, kiadós

lecke volt, mit ér az ember,

s még örülnöm kellett volna,

hogy 50-ből pont én kellek.

*16. Vasárnap, 14.00*

211. bejegyzés

**Esküvő**

nem szeretem a tömeget,

még akkor sem, ha lagzi

letör a mulatós zene

kiváltképp, ha sramli

de volt egy élvezhető történés

a templomi mise és esketés

*18. Hétfő, 21.30*

212. bejegyzés

**Bébi darázs**

eszméletlen sértéseket

osztogat a bébi darázs

s senki sem véd meg

a házastársi parázs

lassan kihűl (?)

majd kiderül

*17. Vasárnap, 20.00*

213. bejegyzés

**Vasárnap**

***(Wedding After Party)***

a mai napot átaludta, aki tudta

de nekem más jutott

el kellett látnom a családot

főzni, mosogatni

kávét kotyogtatni

virágok, meg a vetemény

is rám várt a balkon peremén

*18. Hétfő, 21.00*

214. bejegyzés

**Mentális defekt**

borzalmas, nyomasztó egy nap

a nap taszít, nem hívogat

persze az egészhez nincs köze

máshol sarjad a gondok töve

ráfogni nem illene

inkább szégyellni kellene

*20. Szerda, 17.00*

215. bejegyzés

**25 év**

***(Börzdéj)***

25 év

oly sok rosszal

s oly kevés jóval

25 év gonddal-bajjal!

De mégiscsak boldog ez a nap

káposztával, gyümölcstortával,

és kölyökpezsgővel.

Hisz oly kevés még

25 év.

*2012. 06. 21. Csütörtök, 18.00*

216. bejegyzés

**Klausztrofóbia**

Tarantino nem gondolta volna,

hogy a Kill Bill

élve eltemetős jelenete

majd akkora hatást vált ki

egy magyar nézőben,

bennem.

Uma Thurman pedig nagyszerű

színésznő.

*22. Péntek, 21.00*

217. bejegyzés

Csak a szél

csak a szél tudja

ha bömböl és

üvölt, miért

- ez jár a fejemben

miközben egy ismerős arc

tekeri az ósdi

színházi szélgépet

s szétáradnak a térben

széltépte gondolataim

*23. Szombat, 15.00*

218. bejegyzés

**Koktélparadicsom**

Koktélparadicsomot,

sárga húsú paprikát szedek a balkonon.

Tűnődöm:

a természet meghálálja a törődést,

és a növények is érző lények,

a konyha pedig nem végállomás.

*24. Vasárnap, 17.00*

219. bejegyzés

**Örömblues a Szörfben**

Tegnap Takátsék

nagy örömömre nyomták

a Let’s Work Together-t,

Canned Heat nyomán.

Én is rendszeresen hallgatom

a Bryan Ferry-s verziót.

Ma ez a dallam zeng bennem.

*25. Hétfő, 13.00*

220. bejegyzés

**Persona non grata**

Felháborító eset, hogy először

a fészről tudom meg:

persona non grata lett

a Magyar Parlament Elnöke

a jeruzsálemi Wallenberg-konferencián!

Hol voltatok médiák?

*26. Kedd, 19.00*

221. bejegyzés

**Léleksimogató**

Mai túramutató:

Öreg-tó, Derítő-tó,

Által-ér, Kis-Kacsás,

és Nagy-Kacsás,

a régi kőhídnál felfele,

a vértesszőlősi templomhegyre,

Samu előember telep,

and back

*27. Szerda, 14.00*

222. bejegyzés

**Reggeli tövisek**

Reggel Matolcsy tündérmeséje

a Dunán,

Majd Vértes ellenelemzése

a konkurencián,

Azt hittem már több csapás nem lesz ma,

s akkor megtalált a you tubon Tereskova.

*28. Csütörtök, 16.45*

223. bejegyzés

**Hétvége: VZV Fesztivál**

Még 2 nap a fesztiválig,

48 óra a felfordulásig,

már most sem járhatok-kelhetek,

ahogy rendesen,

Jöttömben-mentemben fizethetek

szokott útjaimért, nem szeretem.

*29. Péntek, 23.00*

224. bejegyzés

**VZV**

***(Támad a meleg)***

Túl az első napon:

István rácsodálkozott

néhány pogózó punkra

a CsizmáSKAndúron,

a MagnaCumLaude

nagyot teljesített,

feladtam érte a Chalabant.

Meteo: kánikula!

*30. Szombat, 23.00*

225. bejegyzés

**VZV**

***(A forróság napja)***

Trópusi forróság,

pokol tüze éget

Kerekes 6-kor megolvadt

Charlie Fabert 9-kor küzdött

az elektromos blues ütött

100 méterre a Csík

népszerűségi mutatót döntött.

***JÚLIUS***

*226 – 269. bejegyzés*

*01. Vasárnap, 20.00*

226. bejegyzés

**VZV**

***(A harag napja)***

A meleg hozta derékfájás

legyőzte bennem Ökrös Oszkárt,

Bangó Margót, s miegymást.

Ha estére magam összekapnám,

szóba jöhetne Benkó Dixieland, vagy Bill Kapitány

*01. Vasárnap, 23.00*

227. bejegyzés

**EB döntő – ESP-ITA=4:0**

A hexensussz

felülírt mindent

és slussz,

de azért este kiment

a város népe

meredni a kivetítőre

ahogy a spanyol armada

az azzurri légiót, legázolta.

*02. Hétfő, 18.00*

228. bejegyzés

**Országúti animália**

***(Az állatokért)***

Ma virtuális országúti síremléket állítottam:

egy rókának, egy siklónak és egy rigónak.

Túlélő oklevélben részesült:

egy pocok, egy mezei nyúl és egy barna sikló.

*03. Kedd, 7.30*

229. bejegyzés

**Országúti ragadozók**

***(A kerékpárosokért)***

Kamionok, mint orcák,

Buszok, terepjárók, akár a fehércápák,

luxusautók, kabriók - barrakuda raj,

és minden egyéb jármű, apró húsevő hal:

potenciális gyilkosok.

*04. Szerda, 16.00*

230. bejegyzés

**Öndiagnózis**

Mázsás a súly,

avagy ritka a levegő.

A hátamban érzem.

Tapintáshoz biztos ujj,

esetleg orvosi heverő …

Csak remélem,

hogy nem ott végzem.

*05. Csütörtök, 16.00*

231. bejegyzés

**Isteni részecske**

Biztos, hogy az embereknek

per pillanat nem oszt, nem szoroz,

azért mégis fantasztikus,

hogy a CERN-ben megtalálták

a Higgs bozont.

*06. Péntek, 9.00*

232. bejegyzés

**Brochopneumonia, k.m.n.**

***(Iránydiagnózis)***

Ezt írja a röntgen-guru:

Rekesz ép conturu

A sinusok szabadok

Pangásos hílusok

Basisokon keskeny kötegárnyékok

A szív balra 2 haránt ujjal maicus

E lelet poeticus

*07. Szombat, 9.00*

233. bejegyzés

**Matthias Schlubeck**

nézem az alkarok nélküli pánsípost

először csodálkozom, majd elborzadok

behunyt szemmel hallgatok

s akkor valamit felfogok

hogy Isten megint nagyot alkotott

*08. Vasárnap, 10.00*

234. bejegyzés

**Árpád Pajzs**

Tényleg lehet a Pilisben valami sugárzó erő,

másként nem fordulhatna elő,

hogy Szalai Annamária is Árpád pajzsot kap.

Levi! Párszázezer rajongód most a fejéhez kap.

*09. 11.00*

235. bejegyzés

**Láng-baki**

Kialudt a fáklya

egy vadvízi evezős kezében!

Gyorsan újragyújtották,

de Olümpia békelángja

és Albion naphője nem ugyanaz.

Rossz előjel,

a világnak figyelni kell!

*09. Hétfő, 13.00*

236. bejegyzés

**Uborkaszezon**

Itt az uborkaszezon

az újságokban!

Feltűnt Illinoisban

a péniszevő amazonasi Pacu,

és belföldről is egy:

Orbánt a „Békemenet”

mentette meg,

egy nemzetközi puccstól.

*10. Kedd, 11.00*

237. bejegyzés

**X utolsó kalandja**

ma elővettem a Karinthy Ferenc összest

kerestem valamit s nosztalgiáztam rögvest

de itt valami nagyon hibádzik (!)

az X utolsó kalandja hiányzik

*11. Szerda, 14.00*

238. bejegyzés

**Incidens a bíróságon**

A Gój motorosok vezére

beváltotta ígéretét,

- nevét szándékosan nem írom le-,

ökle a bíróságon arcot ütött,

Dániel Péterét.

A merész pirézen csupán bakot ütött.

*11. Szerda, 14.20*

239. bejegyzés

**Mosolyka**

A nap mentális csúcsa

Mosolyka a Klub Rádióba’

Kellemes a hangja

Közvetlen a stílusa

Életvidám

Ez a kerekesszékben élő lány

Műsoridőt neki

Az embereket érdekli

*11. Szerda, 11.00*

240. bejegyzés

**Újabb láncolás!**

***(LMP Greenpeace módra)***

Láncra verte magát az LMP

egy kapuban, mely

Simicskáé, Nyergesé, vagy a KÖZGÉP-é.

*12. Csütörtök, 8.00*

241. bejegyzés

**Piranha / animal-globalizáció**

A Dél-Kínában történt az eset:

piranhák támadtak meg embereket.

Hogyan kerülhettek Liucsiang-folyóba?

Az animal-globalizáció miatt,

vagy mert olcsó a boltba.

*12. Csütörtök, 10.40*

242. bejegyzés

**Részletek a történelemből**

50 éve, ezen a napon,

a londoni Marquee klubban

fellépett egy amatőr banda,

úgy hívták, hogy Rolling Stones.

Aztán megszülettem én is.

Ám hétfőn születni,

dögunalom!

*2012. 07. 13. Péntek, 8.00*

243. bejegyzés

**Bándy Kata**

borzalmas a hír

lecsapott Pécsen egy szatír

valószínű állt a farka

miközben a lányt fojtogatta

megdöbbent mindenki

ha elkapja a rendőrség

a népharagtól menti ki

*13. Péntek, 10.00*

244. bejegyzés

**Bikafuttatás**

Ez a bika

a év legfontosabbika.

Hamarosan hősi halált hal,

tökéből egy bősz hispán

jól befal.

*14. Szombat, 17.30*

245. bejegyzés

**Kettős front**

Frontok jönnek-mennek,

de bennem valahogy összegyűlnek,

jut mindenhova:

fejbe, izmokba, porcokba,

majd karmos manccsá egyesülve

rovátokat mar a lelkembe.

*15. Vasárnap, 19.30*

246. bejegyzés

**50**

Siettettük az esetet,

de hát megesett,

azt mondták, hogy:

Boldog születésnapot,

ám én azt gondoltam:

Hohó, csak holnap hajnalban!

*16. Hétfő, 15.00*

247. bejegyzés

6. dekád

Jó nekem,

nem éhezem,

jó nekem,

nem fázom,

jó nekem,

nem haldoklom,

hogy mi bajom (?)

elindult a 6. dekád

s ezen nem segít

sem csukott szem, sem blokád!

*16. Hétfő, 21.00*

248. bejegyzés

**Tyúkszem**

ez hihetetlen

tyúkszem van az ujjbegyemen

a jobb kéz mutatón

nem fogadtam mulatón

azzal gépelek

most nagyon mérgelek

*17. Kedd, 19.00*

249. bejegyzés

**Gyalog hazafelé**

Ma a Scirocco-t szervizbe vittem,

megérdemli: széttekertem,

aztán gyalog haza,

- 15 km az Által – ér mentét követve –

virágok, madarak, vizek biodíszlete,

MAGA A CSODA!

*17. Kedd, 21.00*

250. bejegyzés

**Bergman**

kedvencem Bergman

lélekboncolásban nincs jobb

de minden este egy

meleg nyári estekre

ízléstelen

nem kellene

*18. Szerda, 20.30*

251. bejegyzés

**Itt az IMF**

Ha jön az IMF, Orbán megy!

Ez butaság, emberek!

Ez csak egy dakota közmondás,

vagy elmés székely ugratás!

*18. Szerda, 20.00*

252. bejegyzés

**K. Kabai Lóránt**

Én elismerem K. Kabai tehetségét,

ám a reggeli tweetje nekem sok!

Mint írja: a wc-n ülve olvasta regényét,

miközben erektált. Nekem ez sokk!

*18. Szerda, 19.40*

253. bejegyzés

**Ma eldőlt a Tour,**

országúton a Sky az úr,

Wiggins, Froom, Nibali lesz a vége,

a Radioshocké a csapat aranyérme,

Voekleré a pöttyös, Sagané a zöld,

Jön a 100. ám addig egyet kering a Föld.

*19. Csütörtök, 17.00*

254. bejegyzés

**Paphnutius anno**

***(1978-1984)***

Ma kezembe akadt egy csomó régi írásom.

Nagyon gyengék, gondoltam az egészet kivágom,

vagy legalábbis eldugom,

de úgy döntöttem, aminek van története, azt megírom

*19. Csütörtök, 19.50*

255. bejegyzés

**Peti 9**

Peti ma hajnalban lett 9.

Vasárnap volt az ünnep,

amikor virtuálisan együtt lettünk 59.

Kegyetlen az élet,

elmúláson sarjad a jövő

nemzedék, a felnövő.

*20. Péntek, 20.00*

256. bejegyzés

**1969. július 20.**

Abból is látszik öregszem,

hogy az első Holdra szállásról

van személyes emlékem,

a mama kertjében játszottam,

amikor odakiáltotta:

„Ember van a Holdon, Istvánka!”

*21. Szombat, 10.45*

257. bejegyzés

**Fél-ihletett idő**

Borús ésesik, micsoda adomány!

Most kellene írni, költeni, fordítani,

Téma is van, meg kedv is,

A feltételek majdnem adottak,

De hol a csend, hol a magány (?)

*21. Szombat, 11.15*

258. bejegyzés

**Tüskék**

Tegnap rossz útra tévedtem

Új ösvényt keresve

a naszályi határban tekertem

Az akácsüvölvények megtéptek rendesen

De hát ilyen a felfedezők sorsa

Nem veszélytelen!

*22. Vasárnap, 22.00*

259. bejegyzés

**Harry Potter**

Már harmadjára látom

az Azkabáni fogolyt,

de csak most jutott az eszembe,

hogy a dementorok

emberi tulajdonságokkal rendelkeznek.

*23. Hétfő, 15.45*

260. bejegyzés

**Karl-Fridrich Drais**

Danke schön herr Drais!

Ön nélkül szegényebb lenne a világ,

azért van biciklizés, meg túra is,

mert feltalálta a vesszőparipát!

*24. Kedd, 17.00*

261. bejegyzés

**Polónium 210**

A Polónium 210 egy anyag,

amely rákot okoz.

De mi az ahhoz képest,

ami a Parlamentből árad

nap, mint nap.

A paragrafusgyár több kárt okoz,

mint egy káros sugár.

*25. Szerda, 7.10*

262. bejegyzés

**Borgiák**

Ma a Borgiákat forgatják a várban,

Már napokkal korábban,

a kereszt körül műsírokat láttam,

rajta olasz nevek,

a váron reneszánsz jegyek,

stimmel, remek!

*26. Csütörtök, 15.30*

263. bejegyzés

**Opera botrány**

***(Ókovács kitiltotta az Operából Tokody Ilonát)***

Az örökös tagot nem lehet kitiltani!

Annak örökös joga ott lenni!

Aki másképp gondolja,

az nem ismeri a magyar nyelvet, a nemzetközi etikettet,

az lehet esetleg ökör-ős!

*27. Péntek, 18.00*

264. bejegyzés

**Tűzszekerek**

Egy szuper olimpiai hír nekem,

hogy

felújították nagy kedvencem:

már 3D-s (?) a Tűzszekerek,

hű ez remek!

*28. Szombat, 11.00*

265. bejegyzés

**London 2012**

Szuper volt a 30. Olimpia megnyitója.

Mire vége lett, éjjel kettőt ütött az óra.

Nem is kellenek ide rímek,

Megkezdődött REMEK!

*29. Vasárnap, 20.00*

266. bejegyzés

**Szilágyi Áron kardja**

Szilágyi Áron kardja,

20 év álmának fonalát tartja, míg csörtéit vívja,

s az álom fonalát átvágva

az első londoni magyar aranyat segíti a világra.

*29. Vasárnap, 20.15*

267. bejegyzés

*Tankcsapdában az Auróra*

Égdörgés, cikázó villámok,

a színpadon minden elázott,

elúszott az Auróra,

„Búcsúzzunk szépen, Iván!”

Integessél Lukács Laci, mert

„aki elmegy, az legyen vidám!”

*30. Hétfő, 18.15*

268. bejegyzés

**On-line kukkolás**

Írni csak az utókornak,

vagy az enyészetnek?

Kommunikálni fontos,

kortársak a problémák,

a megfigyelés nem a jövőben,

csak most pontos!

*2012. 07. 31. Kedd, 20.00*

269. bejegyzés

**Tatai vár**

Hősi ének hallik az ódon falak fölött,

Ezernyi lélek vissza-visszatér,

lágy ködön tort ülnek réghalt lelkek,

s várkövön ünnepelnek a hálás élők.

***AUGUSZTUS***

*270 – 325. bejegyzés*

*01. Szerda, 20.20*

270. bejegyzés

**Letargia**

Belülről szétfeszít

szít, szít, szít,

teljesen kimerít!

Mást kellene gondolni,

vagy csinálni,

példának okául:

Hat sör után, tábortűzbe pisálni …

*01. Szerda, 22.00*

271. bejegyzés

**Gyurta Dániel**

200 mellen az arany Gyurta Danié,

ideje jobb, mint a világcsúcs, hé!

Viselkedése fair play,

könnyeket fakaszt,

melleket dagaszt,

népszerűsége nagy, mint Phelps-é!

*02. Csütörtök, 10.30*

272. bejegyzés

**Blues Morning**

Reggel úgy éreztem,

Diestelmannt és Joplint kéne hallgatni.

Ám mire ráfordultam a you tube-ra,

bejött Jim Morrison is,

úgyhogy az An American Prayer-el kezdtem.

*03. Péntek, 10.00*

273. bejegyzés

**Öveges József szemüvege**

***/A mellszobrot készítette Tóth Béla, 2002, Tata, vár/***

Valaki ellopta Öveges professzor

orráról a szemüveget.

Több éve történt,

de még mindig foglalkoztat,

amikor arra járok.

Tán egy rajongója volt,

vagy egy barom!

*04. Szombat, 17.00*

274. bejegyzés

**Mementó, 1796**

Ma teljesen lázba hozott egy emléktábla,

a balatonboglári kikötőben járva.

Mindenképen utána kell járjak,

egy titkot fel kell tárjak.

*05. Vasárnap, 12.00*

275. bejegyzés

**Steve Irwin**

Nézem Steve Irwin-t az Animal Planeten.

Néhány éve meghalt egy rája balesetben.

Viperákat, kobrákat, mambákat fogdos,

hátamon a hideg futkos.

*05. Vasárnap, 22.00*

276. bejegyzés

**Pars Krisztián**

Olyan kínosak, nehézatlétáink újabb doppingügyei,

mint év elején Pali bácsi ürügyei.

Még szerencse, hogy jött Pars Krisztián,

s aranyra mentette a kalapácsos becsületet, krisztihánd!

*06. Hétfő, 18.00*

277. bejegyzés

**Waterloo**

Összejöttünk a hotelban egy belgával,

imádott pimpongozni, jól ütött fonákkal,

angolja nulla, a franciánk halódó,

lakhelye, kommunikációnk kész Waterloo.

*06. Hétfő, 19.00*

278. bejegyzés

**Óriássakk**

A földvári nyugati strandon

Játszottak a gyerekek az óriássakkon

Peti egy 6 évvel idősebb ellen

Nem könnyen, de vesztett,

Istvánnak két év hátránya volt

Simán mattolt.

*06. Hétfő, 20.00*

279. bejegyzés

**Neo FM**

Elhallgatott a Neo FM!

Bár én nem hallgattam,

mégis fontos hír, hogy az éterből elmúlt,

mint ahogy a Danubius is kimúlt,

s a Bumeráng törötten elgurult

*06. Hétfő, 22.00*

280. bejegyzés

**Unicum**

Meghalt Zwack Péter őfelsége,

Főzete gyógyír, s hungarikum,

Így múlik el a világ dicsősége,

De egy marad: az Unicum.

*07. Kedd, 18.00*

281. bejegyzés

**Balatonföldvár**

Ma ott jártam,

ahol hét éve nem.

A földvári Magaspart

az egyik kedvencem,

ha a balatoni panoráma kerül szóba,

az emlékekről nem is szólva.

*08. Szerda, 21.00*

282. bejegyzés

**Silencio**

Amiről ma írnék,

arról nem akarok!

Ezért inkább, hallgatok!

*09. Csütörtök, 12.00*

283. bejegyzés

**Kozák Danuta**

Hajnali fél négykor már érezte:

meglesz az arany, 500 méter egyesbe!

Kajak négyes után, a második győzelem,

ő lett a királynő, sikerünkben a főelem.

*09. Csütörtök, 16.30*

284. bejegyzés

**Risztov Éva**

Ma egy hős született

a Hyde-parkban!

Ki gondolta volna:

Risztov Éva 10 000 méteren,

úszásban aranyérem!

*10. Péntek, 19.00*

285. bejegyzés

**A függetlenség ára**

Olyan helyekre is eljutottak

az idén szakértők, politikusok,

ahová én nem vágytam soha,

például Dél-Indiába és Vanuatura.

Még szerencse, hogy nem tartozom sehova!

*10. Péntek, 21.00*

286. bejegyzés

**Erősödik a forint**

Az IMF elment, de visszajön!

A forint ezért erősödik,

Lelkünk már négy éve edződik,

S tán elfogy egyszer a svájci frankos autókölcsön!

*11. Szombat, 10.45*

287. bejegyzés

**Curiosity**

***/Mars expedíció/***

Már jönnek a képek a jeges Marsról,

lehet, hogy hírek lesznek a múltból,

még az is lehet, hogy mi voltunk a marslakók,

de hát akkor mi lennénk az ufók?

*11. Szombat, 15.00*

288. bejegyzés

**Carlo Rambaldi**

Meghalt E.T. apja,

Alien atyja,

King Kong keresztapja,

és a barbár Conan keresztatyja,

a hollywoodi mágus,

a szörnygyáros,

Carlo Rambaldi.

*12. Vasárnap, 19.00*

289. bejegyzés

**Olimpiai summázás II.**

**/részlet/**

A csatákban elesetteket hősöknek nevezzük.

A mi hőseink: Janics Natasa, Cseh László,

Vajda Attila, s mint csapat a férfi vízipóló.

*12. Vasárnap, 19.40*

290. bejegyzés

**Hernyó**

Szőrös, fekete hernyót láttam,

Mászott fürgén az út porában,

Két apró csík volt a nyoma,

Néztem, hogy többet is rajzolt már oda,

Vagy egy hernyólányt követett tova.

*13. Hétfő, 10.10*

291. bejegyzés

**Átszervezés**

Annyi érzés kavarog itt benn,

jó is, rossz is vegyesen,

belső átszervezés kellene,

energia átcsoportosítás a szellembe,

majd újraleosztás után a sejtekbe.

*14. Kedd, 19.00*

292. bejegyzés

**Aktuális - zseniális**

Tegnap újranéztem Formantól

a Larry Flynt, a provokátort.

Alapfilm, alapigazságokkal

a demokráciáról, a szólásszabadságról,

az erkölcsről és a vallásról!

*15. Szerda, 9.00*

293. bejegyzés

**Mivé lett**

Rövid az élet,

oly sok az ígéret,

s visszanézve látjuk,

hogy az egész mivé lett!

*15. Szerda, 11.00*

294. bejegyzés

**Könnyek**

Egy barátom mesélte,

hogy megkönnyezte olimpiai versemet.

Ez nekem nagy dicséret,

hisz jobb a könny,

mint a közöny.

*16. Csütörtök, 10.00*

295. bejegyzés

MEZZO

Már egy hete újra van MEZZO,

de szerintem csak addig fogható,

míg a szolgáltató észre nem veszi,

hogy a kábelbe a kultúrát teszi.

*16. Csütörtök, 12.00*

296. bejegyzés

**Csillagfúvók\***

Egy dokumentumfilm az elmúlt napokból,

A haldokló Salgótarjáni Öblösüveggyárról,

Eszembe jutott a költő Jobbágy Károly

1960-ban íródott verse, az üvegfúvókról.

*\* Csillagfúvók. Megjelent a Hó és nap című kötetben, Magvető Kiadó, 1963.*

*16. Csütörtök, 13.20*

297. bejegyzés

**Varázsfuvola**

Bár sokan

Sarastronak hisznek,

én mégis csak

Papageno vagyok.

*16. Csütörtök, 22.10*

298. bejegyzés

**Elvis elhagyta az épületet**

pont ezen a napon, 1977-ben

egy elhasznált testből kiszállt a lélek

nem ment messzire

csak a ravatalozó plédjire

újrahallani, hogy

„Elvis has just left the building”

*17. Péntek, 17.00*

299. bejegyzés

**Pussy Riot**

A BBC Newsban

Breaking News:

Két évet kapott a Pussy Riot,

mert egy templomban lázadott,

Putyin ellen. Kell a reflektor fénye,

mert máshol is felvetődhet az eset réme.

*17. Péntek, 21.15*

300. bejegyzés

**Színész hírek**

***/visszatekintés/***

Garas, Bujtor meghalt,

Stohl szabadult,

Damu bevonult.

Van aki összejön, van aki elválik.

Az első kettő hiányzik,

a többi nem számít.

*18. Szombat, 17.30*

301. bejegyzés

**Családi idill**

Sose bízz egy profi párnacsatásban

Mondta a férfi

Miután egy párnával fejen dobta

A tévé előtti ágyon

Macskásan elnyúló gyermekét

Az mosolyogva bosszút forralt

*19. Vasárnap, 10.00*

302. bejegyzés

**Jelen idő**

Ami most köröttem történik,

Nekem az mind a jelen,

Nem múlt, nem jövő, nem történelem.

*19. Vasárnap, 17.00*

303. bejegyzés

**Coleman Hawkins**

Nézem Coleman Hawkins

koncertjét a ’60-as évekből,

Elbűvöl az általam eddig ismeretlen dobos

határtalan kreativitása.

*19. Vasárnap, 20.00*

304. bejegyzés

**Stephen Kingnek\***

Sugdos a kukorica

Szél fújja ide-oda

Nem végtelen, vagy félelmetes

Végül is ez nem Kenzesz\*\*

*\*Stephen King hírhedt sorozata a Kukorica gyermekei, amely a végtelen Kansas-i kukoricások félelmetes suhogásán, és a kukoricásokban élő szörnyekről szóló legendákon alapszik.*

*\*\*Kansas*

*20. Hétfő, 17.00*

305. bejegyzés

**Vuelta Espagna**

Szombaton indult a Vuelta,

nem mindig nézem,

jobb, ha a kerékpárt tekerem,

mint fotelből élvezem,

de Contador mai akciói az

Alto di Arrate-n lenyűgöztek.

*20. Hétfő, 21.00*

306. bejegyzés

**Történelem óra**

Szeretem a történelmet,

s ma ismét újat hallottam:

Kósa Lajos ünnepi beszédében

Szent István államalapító tevékenységét

unortodoxnak nevezte.

Hogy!?

*20. Hétfő, 22.00*

307. bejegyzés

**Karafiáth Orsolya**

Karafiáth Orsolya költőnő olyan édi,

jövőben a lányokat is szeretni véli?

A Szigeten egyszerre gerjedt

az óriáskivetítőn megjelent keblekre,

s Ian Brown énekesre!

*Karafiáth Orsolya - A szégyentelenségről című írása nyomán támadt szabad gondolat.*

*Publikálva: Magyar Narancs On-line, 2012. aug. 14.*

*21. Kedd, 13.30*

308. bejegyzés

**Kukkoló**

Tegnap egy madár szállt az ablakba

Kíváncsian leskelődött ide-oda

Tekergette nyakát szemérmetlen

Tán párját keresve hozta ide a véletlen

Vagy csak egy kukkoló

rigó

*21. Kedd, 20.00*

309. bejegyzés

**Steve Jobs**

Jobs tudta,

így meg sem kellett élje,

hogy a mai nap az Apple lett

minden idők legértékesebb,

tőzsdei cége.

*22. Csütörtök, 22.00*

310. bejegyzés

**Isti**

S rajzolt az üvegbe pókhálós mintát,

feje megszenvedte a találkozást,

agyrázkódás nem volt eddig még,

csak kórházi megfigyelés,

de megszokhatatlan érzés.

*23. Péntek, 14.00*

311. bejegyzés

**Nyári rét**

Szöcske szökken fűszálról fűszálra,

Száradt kórón szobrozó imádkozó sáska,

Egy tücsök hagyja el óvatosan rejtekét,

Melléheveredve hallgatom ciripelő énekét.

*24. Péntek, 8.00*

312. bejegyzés

**Egy baleset margójára**

Hiszem, hogy minden összefügg,

és hogy minden tőlünk függ,

hiszem, hogy a véletlen is direkt,

ám legtöbbször nem tudjuk miért és minek.

*24. Szombat, 10.00*

313. bejegyzés

**Sakk**

Nincs nemesebb vetélkedés, mint a harc,

Az ütközet, melyben nincs hadisarc,

Nemes vetélkedés, melyet irányít az ész,

és izommal semmire sem mész!

*24. péntek 10.30*

314. bejegyzés

**Képzelet**

Gyerekkori déli harag hívószava sejlik

Valahol agyam eldugott zugán,

Dél elmúlt már, vagy még csak lesz itt,

Ébren vagyok egyáltalán, vagy az álmodás egy fokán (?)

*24. Szombat, 14.00*

315. bejegyzés

**Lance Armstrong**

UCI, WADA egy kutya

melyik, mikor, miért csap le

a kerékpárosokra, ki tudja!

Armstrong 7 győzelmét elvenni

7 évre visszamenve keverni

dopping? akár a menedzser drink

*2012. 08. 24. Szombat, 15.00*

316. bejegyzés

**Augusztus végi Balaton**

Apad a Balaton, szárad,

a régi mederben

szaporodnak a homokvárak,

zöld alga érik a sekély vízben,

az idei hatodik hőhullámban, ki bírja ki ingben?

*26. Vasárnap, 10.00*

317. bejegyzés

**Antihős**

21 évet kapott Breivik,

az ítéletben sok veszély rejlik,

ott lesz a börtönben egy antihős,

egy becsődölt világrend jelképe,

a globalizált világ terméke.

*26. Vasárnap, 13.45*

318. bejegyzés

**Tegnap meghalt Neil Armstrong**

Nem könnyeztem meg,

de úgy érzem az életemből valami elveszett,

hogy meghalt az első ember, aki a Holdra lépett,

egy kicsit magáért, egy óriásit az emberiség végett.

*27. Hétfő, 8.50*

319. bejegyzés

**Holdfázisok**

Azok a Holdak

telnek és fogynak

de csak a képeken

a Hold mindig kerek,

de INNEN nem látszik,

CSAK A VÉGEKEN

*27. Hétfő, 9.00*

320. bejegyzés

**Sipos János emlékére**

Sipi már fenn a fellegekben teker,

Lehet, közvetít, de az sem kisebb teher,

Az ízes sztorik, ott fenn is szólnak közben,

Míg valaha élt bringahősök suhannak a ködben.

*28. Kedd, 7.00*

321. bejegyzés

**Megállapítás**

Nem kérdezni nagyobb vétek,

mint nem válaszolni,

mert az első jelentése:

gyávaság vagy érdektelenség,

míg az utóbbi önmagában is válasz.

*28. Kedd, 9.00*

322. bejegyzés

**Neuron**

Ma láttam egy neuron működését,

először örültem: nézhetem az agy legkisebb egységét,

az idegbetegek tán egyszer fellélegeznek,

aztán valamiért félni kezdek.

*2012. 08. 29. Szerda, 16.15*

323. bejegyzés

**Autóhitel**

Ez a nap is eljött,

Megszűnt a svájci frankos hitelszámla,

Elöregedett ő is,

Mint az autó karosszériája.

Most végre egymáséi lettünk,

5 évig zavarta a 3. szerelmünk.

*30. Csütörtök, 9.00*

324. bejegyzés

**Őseredet**

A Magyarok VIII. Világkongresszusa kimondta:

A honfoglalás előtt Európában voltunk,

5 földrészen államot alapítottunk,

Őseink a szkíták,

s mi faragtuk ki Petrát!

*31. Péntek, 14.50*

325. bejegyzés

**első TOLLAL Antológia**

Kézhez kaptam a Tollal első antológiáját.

Tartalmazza a Liszt emlékév pályázatának javát.

Benne két versem. Köszönöm,

Babits, Baka velem egy kötetben, nagy öröm.

***SZEPTEMBER***

*326 – 372. bejegyzés*

*01. Szombat, 9.00*

326. bejegyzés

**Azerbajdzsán**

Ha minden baltás gyilkosért kapunk 3 milliárdot,

Helyrejön az ország!

Ha minden gyilkosért kapunk egy behajthatatlan ígéretet,

Elfogy ez az ország!

*02. Vasárnap, 23.00*

327. bejegyzés

**Bakancslista**

Kétszer láttam a Bakancslistát.

Az amerikaiak felturbózott utolsó kívánság-sorát.

Az egész nem érne sokat, ám megdöbbentő,

Nicholson – Freeman párossal,

Hihető!

*03. Hétfő, 9.00*

328. bejegyzés

**Katéter**

Egy öreg bácsi piszkálni kezdte

A ház előtt focizó gyermekeket

Elnevezték Katéternek!

Nem tudtam eldönteni:

A mosolytól, vagy a rosszallástól

Húzódott félre a szám

*03. Hétfő, 20.00*

329. bejegyzés

**Fröccs**

Az olasz rizling fröccs iható,

elringat a halk zeneszó,

Creedence Clearwater Revival,

sosem voltam ízirájdör

csak biciklivel járok.

*04. Kedd, 10.30*

330. bejegyzés

**Dagad a botrány**

Csak két évet kellett várni,

hogy a kormány kitermelje a maga Sukoróját.

Ez a baltás ügy világi, harmadik világi,

nem elég rá azt mondani: Az áldóját!

*04. Kedd, 11.00*

331. bejegyzés

**Etika**

Remélem, nem a nevelési hiányosság az oka,

hogy István az új tantárgyak közül,

nem a fizika – kémia – földrajz - biológia kvartettől retteg,

hanem az etikától. Érted?

*05. Szerda, 7.30*

332. bejegyzés

Örményország

Az örmények most nagyon mérgesek.

Eddig azt tudtam róluk,

hogy a legősibb keresztények.

Diplomáciai kapcsolat már nincs,

marad a google, you tube, meg a hírek.

*05. Szerda, 8.00*

333. bejegyzés

**(Ismét)**

A kormányban nem csalódtam.

Ismét helyettünk döntöttek,

a népnek, s országnak (ismét) rosszat tettek,

most meg (ismét) ködösítenek,

azt jól van!

*06. Csütörtök, 10.30*

334. bejegyzés

**Sirota**

Ma újra előveszem a Sirota verseket.

Szerintem érdemes fordítani ezeket.

Jövőre a Napútban megjelenhetnének,

Ha Szondi főszerkesztő úr is akarná, amit remélek.

*06. Csütörtök, 9.00*

335. bejegyzés

**Párizs**

Rég voltam már Párizsban,

jó volna újramenni már,

de addig csak ez van partiban,

ez a DJ. Antoine.

*06. Csütörtök, 10.00*

336. bejegyzés

**Geodéta**

Tán holnap földmérek,

régen nem csináltam,

bár annak idején majdnem profivá váltam,

ám ma, még ráérek.

*07. Péntek, 20.00*

337. bejegyzés

**Megvannak a magyar Anonymusok**

Ne bántsátok

a magyar névteleneket,

Még csak gyerekek.

Olyan Mátrix szaga van az egésznek,

Ám ne feledjétek, Anonymus bárki lehet!

*08. Szombat, 11.00*

338. bejegyzés

**Fűben fekve**

***/P. S. képéhez/***

s ahogy ott feküdt magára hagyottan,

len szőtte háló választotta el a szabad égtől,

onnan alulról úgy látszott,

hogy a len, s az ég összeér

*09. Vasárnap, 14.30*

339. bejegyzés

**Ez az ősz**

Ez az ősz

forróleheletű,

száraz köpetű,

porcsiga pörgető,

aszaltan termő,

ez az ősz.

09. Vasárnap, 20.00

340. bejegyzés

**Séd**

Sédnek habján evickélő csónak,

Benne két átázott alak.

A parton másik kettő toporog,

Előttük teodolit, GPS, tahiméter-léc.

Háttérben Inotával, szürreális a kép.

*10. Hétfő, 9.30*

341. bejegyzés

**Dal refrén**

Magyarország veleje,

Eleje, vége, közepe,

Sokan élünk ezen a földön,

Itt születtünk, nem adjuk kölcsön.

*10. Hétfő, 11.50*

342. bejegyzés

**Cauda Pavonis**

Hallgatom Nagy Ákos új darabját,

a basszusklarinétra írt Cauda Pavonis –t.

Engem Ligetire emlékeztet.

Ám én csak érzem a zenei minőséget,

hozzá sajnos nem értek.

11. Kedd, 9.00

343. bejegyzés

**reggeli intermezzo**

a sofőr valamit látott

hírtelen fékezett

mögötte 3 összement

egy kicsit várt

majd köszönés nélkül elhajtott

5 milliós kárt otthagyott

tényleg

ma van szeptember 11

*12. Szerda, 9.30*

344. bejegyzés

**Ősz**

Kukoricaszár, kukoricaár,

Sárgás – szikkadt tömbbé olvad,

Véget ért a nyár, fáradt napsugár,

Boldogságom földdé porlad.

*13. Csütörtök, 8.30*

345. bejegyzés

**Napjainkban; Parlament, Magyarország**

Ha egy asszony nem akarja, hogy verjék,

ne az emancipáción törje a fejét,

szüljön 4-5 gyereket,

majd onnan jön a szeretet.

*13. Csütörtök, 10.00*

346. bejegyzés

**Matuska, 1931.**

Bár csak sütne a nap!

Egy évforduló hívogat,

Érdekes lenne megállni a híd alatt,

- Biatorbágyon -,

De szakad az eső egész nap!

*14. Péntek, 6.00*

347. bejegyzés

**A lista**

Annyi mindent akartam a listáról írni,

de frappáns mondat,

ostorozó gondolat,

nem jutott eszembe semmi,

ezért inkább,

írok én is egy listát.

*14. Péntek, 8.30*

348. bejegyzés

**Muszlim düh**

A film provokatív és meggondolatlan,

a reakció azonban elfogadhatatlan,

az „új arab demokráciákkal”gond van,

Mohamed leintené őket, hol van?

*15. Szombat, 10.00*

349. bejegyzés

**DK éhségsztrájk**

Éhesnek lenni nagyon rossz,

bár sohasem volt sorsom olyan rossz,

hogy megtapasztaljam.

Ám már önként éheztem, ha fogyókúráztam.

Felemelő,

ha a cél megfelelő.

*16. Vasárnap, 18.00*

350. bejegyzés

**Interjú**

A minap egy hölgy, egy nagy cégtől felhívott,

állásinterjúra magához behívott,

nem mertem neki mondani,

hogy már nem emlékszem,

úgy döntöttem bemegyek

és megnézem.

*16. Vasárnap, 14.00*

351. bejegyzés

**Egy dupla születésnap**

István elérte 13 éves korára,

hogy új telefonja okosabb nála,

anyósom 70 évesen

elérzékenyül, a tőlem kapott versesköteten.

*2012. 09. 16. Vasárnap, 20.00*

352. bejegyzés

**A politizálás bája**

Tiborral két fröccs a Szörfben,

nehéz az élet, állapítjuk meg letörten,

elkezdem szapulni kedvenc pártját,

nem védi őket,

elvesztettem a kocsmai politizálás báját.

*17. Hétfő, 12.00*

353. bejegyzés

**Verbális kommunikáció**

Az interjú megvolt,

Elém toltak néhány lapot,

felírtam én ezt – azt, adatot,

kitöltöttem valami tesztlapot,

a verbális kommunikáció

meg nem adatott.

*18. Kedd, 9.00*

354. bejegyzés

**Itt az ősz**

Megjött az ősz,

és megjelentek a tünetek is

Négyünkből hárman bőszen

köhögünk, tüsszentünk, mint

ha betegek lennénk,

pedig csak az ősz

van itt!

*19. Szerda, 10.30*

355. bejegyzés

**Más szelek fújnak**

Elborítanak a kételyek

- Felszínes az önbizalom -

A mélyebb rétegek

Ha megnyílnak, az hatalom.

Erő kell most sok,

Lelkemből minden kételyt kimosok.

*20. Csütörtök, 19.00*

356. bejegyzés

**Őszi reggel**

Gyémántcsillanású páracseppek

Járdarepedések díszei

Őszi reggeleken ragyogtok

Annak, aki észreveszi.

*21. Péntek, 20.00*

357. bejegyzés

**Stephen King 65**

A félelem nem „tweetnyi”,

az ajtókat most össze kell nyitni,

hogy jól lássunk minden zugot,

az esti olvasás után Stephen King hagyott,

a tudatunkban némi nyomot.

*21. Péntek, 9.00*

358. bejegyzés

Uninspiratív

Vannak szavak,

amelyek kirekesztődnek

az inspiráló kifejezések halmazából.

Ilyenek raktározás, doboztechnológia,

plombálás, vagy a monotónia.

*2012. 09. 21. Péntek, 10.00*

359. bejegyzés

**Justitia**

Oly kicsi az órabér!

Mér?

Justitia,

milyen mércével mér?

*22. Szombat, 14.00*

360. bejegyzés

**Ballesterios asszonyságnak**

Az aljasságnak vannak fokozatai.

Ma szerencsém volt a legsúlyosabbal találkozni,

a gyermek elleni rosszakarattal.

Már láttam ilyet, de az érzés megszokhatatlan.

*22. Szombat, 14.30*

361. bejegyzés

**Nagy Testvér**

Van-e Nagy Testvér,

és engem figyel-e?

Férfi lehet, vagy nő,

vagy egyik se?

Hús-vér ember,

nyomtatott áramkörű kém,

esetleg egy kiborg teremtmény.

*23. Vasárnap, 18.50*

362. bejegyzés

**A folyó, akár a költészet**

A költészet olyan, mint a folyó sodra,

Örök-létezésű, nem áll meg soha.

Lásd! Megannyi élő csoda,

A folyó - akár a költészet-, nem áll meg soha.

*24. Vasárnap, 22.00*

363. bejegyzés

**Elhunyt John Peter Houison Craufurd**

Meghalt egy fontos tisztséghordozó,

az angol Királyi kézmosó,

az esemény mindenképpen felírandó,

újat helyette (!) a monarchia drága, de állandó!

*25. Hétfő, 8.00*

364. bejegyzés

**Éjféli villámlás**

Az éjjel cikázó villámokat láttam,

nem féltem inkább csodáltam,

izzó drótköteg gyűrődött az égen,

majd szerteszaladt a szurokfekete háttérben.

27. Csütörtök, 23.00

365. bejegyzés

**Tanács**

Láss világot a múlt napjain,

Építs újat egy kolostor romjain

Megteheted, csak kívánd erősen

Másképp látod majd az eget, nem oly felhősen.

*28. Péntek, 15.00*

366. bejegyzés

**ARCpoetika**

Nem vagyok konzervatív,

S a stílusom sem céda,

Bár lantom nem aranyból készült,

Őszinte a költői véna.

28. Péntek, 21.00

367. bejegyzés

**Tévedés**

Álmot álmodni szóba, képbe

Révültem meredni a messzeségbe

Képzelni bársonyos végtelent

Ékíteni a dísztelent

Á, ez baromság (!)

Mindenhol szenny és mocskosság

*29. Szombat, 10.00*

368. bejegyzés

**Nyugaton a helyzet változatlan**

***/Nem E. M. Remarque-nak/***

Éledő értelem

Vértelen éveken

Halódó nyugalom

Mért nem vagyok Nyugaton (?)

Ott legalább a helyzet változatlan.

*29. Szombat, 18.00*

369. bejegyzés

**Petőfi után szabadon**

„Itt van az ősz, itt van ujra”

Lassan visszakapjuk a várost,

csökken a turista burja.

*30. Vasárnap. 10.00*

370. bejegyzés

**Nyelvi játék?**

Kor-kór

Kór-kor

*30. Vasárnap, 11.00*

371. bejegyzés

**Nyelvápolás**

Mit tehet egy szülő,

Ha a magyar tanár

A jól írt szót

Rosszra javítja?

Nem hagyhatja!

A nyelvápolás mindenki feladata!

*30. Vasárnap 12.00*

372. bejegyzés

**Statikai szakvélemény**

Még nem dől össze a ház, csak hullik a vakolat.

Persze lehetne tatarozni, átfesteni a falat,

Ám a festék alatt minden marad.

***OKTÓBER***

*373 – 421. bejegyzés*

*02. Kedd, 8.40*

373. bejegyzés

**A köd**

A köd eltakar,

A köd zsibbaszt,

A köd átölel,

A köd fáraszt,

A köd egyben tart,

A köd szétszaggat,

A köd elszakít,

A köd visszaad.

*02. Hétfő, 22.00*

374. bejegyzés

**Egy baleset margójára**

***/Valahol a Marica völgyében, 1974-ben/***

Vért hörög fel a megtört testmélyből,

Alig lát már valamit a távolodó fényből,

A világ pontnyira szűkül a pupillába,

Hírtelen rátágul a fénytelen világra.

*03. Szerda, 22.00*

375. bejegyzés

**Hajnalcsillag**

Minden hajnalban

összekacsintok egy csillaggal

a Vénusz közeléből.

*04. Csütörtök, 19.00*

376. bejegyzés

**Titok**

Csillogó szurokfekete

Titkot rejt a belseje

Pedig csak egy lefóliázott karton

A falnál, a raktárparton.

*05. Péntek, 5.00*

377. bejegyzés

**Útkeresés**

***/K. A-nak 2/***

A költőnek új utakat kell keresni.

Így van ez az életben, mindenhol.

Egyébként még Ádám mindig a Paradicsomban ülne,

és azon gondolkozna, hogy milyen az alma íze.

*06. Szombat, 10.00*

378. bejegyzés

**Körforgás**

Ahogy elnézem az auditálókat, mítingelőket,

törtetőket, summantókat és kiskirályokat,

megállapítom, hogy a Föld,

a tengelye körül forog.

*07. Vasárnap, 10.00*

379. bejegyzés

**Klarinét**

Petike és a klarinét

eddig nem találtak egymásra.

Most mind várunk a csodára,

mert Goodman, Benkó, Bilk\*

hívnak csatára!

*\*Benny Goodman, Benkó Sándor, Acker Bilk – világhíres jazzklarinétosok*

*08. Hétfő, 14.00*

380. bejegyzés

**Schadl János**

Megnéztem a MA hajdani tagjának,

Kassák, Moholy-Nagy, Vasary barátjának,

a tatai Schadl Jánosnak kiállítását.

Szénrajzok, néhány olaj, grafikák.

Hazatalált!

*08. Hétfő, 16.00*

381. bejegyzés

**Azon a napon**

Azon a napon,

amikor Széthi-Merenptah egyesült Rével,

az emberből Isten lett.

Azon a napon

elkezdődött az örök utazás

naplementétől napfelkeltéig.

*09. Kedd, 8.00*

382. bejegyzés

**Özvegység**

… érdekes érzés,

egy nyitva hagyott írást

találni a monitoron arról,

hogyan változtak

az öröklési szabályok

az özvegyeknek …

*09. Kedd, 10.00*

383. bejegyzés

**Kérdés**

Már szelídülnek a háborgó hullámok,

Oldódik a görcs, halkulnak a sirámok,

Átok-e a megszokás,

Esetleg áldás?

*09. Kedd, 14.00*

384. bejegyzés

**Sypos**

***/Tatai Barokk Fesztivál, 2012./***

Majd elfeledtem,

Pedig a hipotalamuszban eltettem

A Sypos négyes fafúvós koncertjét

Elhozta a barokk zene élményét

Akit meglepően jó volt hallani:

Piranói Tartini.

*10. Szerda, 9.00*

385. bejegyzés

**Semjén Zsolt**

Számomra Semjén Zsoltban egy a zavaró,

El is hiszi, amit mond,

Szavai csupán a diaszpórának szólnak,

S ez gond.

*10. Szerda, 8.00*

386. bejegyzés

**Literatúra fóbia**

Micsoda paradoxon

A rádióban hallom

Minden idők legjobb vízilabdázója

Dr Kárpáthy György

10 könyv szerzője

Örkény, Zelk, Karinthy Cini barátja

Az olvasást utálja

*10. Szerda, 10.00*

387. bejegyzés

**Vargha Gyula**

Olvasom Vargha Gyula verseit

Klasszikusan rímesek

Pontosak, majd’ tökéletesek

De közhelyesek

Statisztikusként lehet jó fordító

De a poétika útkereső, szárnyaló

*10. Szerda, 16.45*

388. bejegyzés

**Hőhullám**

Amikor a Parlament nyári pihenésre tért

Tombolt az évszázad legforróbb nyara

Megdőlt jó néhány meleg- és szélrekord

Az aszály is rombolt

Majd jött az őszi ciklus

*10. Szerda, 19.00*

389. bejegyzés

**A szárnyalásról**

Nem vagyok keszeg, nem vagyok sikló,

nem vagyok varangy és nem vagyok compó.

Nem vagyok hernyó, s így nem leszek lepke,

nincsenek szárnyaim, nem lehetek fecske.

*11. Csütörtök, 22.00*

390. bejegyzés

**2/3**

Orbán a diaszpórának szónokol,

hogy mire kapott felhatalmazást a hazai 2/3-tól.

De hát nem hirdetett programot,

2/3-ot Gyurcsány ellenében kapott!

*12. Péntek, 14.00*

391. bejegyzés

**Gondolat**

***/K. A-nak 3/***

A prüdéria és a trágárság

az érem két oldala.

Más forrásból táplálkoznak,

de összetartoznak,

mint a folyóban elvegyülő patakok.

*13. Szombat, 10.00*

392. bejegyzés

**Őszi kép**

Szürke gém úszik halkan

a tükörsima tóban,

és hírtelen alábukik.

Sokáig van ott lenn

- figyelem-,

majd ismét feltűnik

nyeldekel, ebédel.

*13. Szombat, 12.00*

393. bejegyzés

**Hammer sztori 2.**

Már megint ezek a Hammerek!

Feltörtétek a Balaton szűz jegét?

Kiontottátok egy rendőr vérét?

Emberek! Figyeljetek!

Magatok közt minden „ilyet” megvessetek!

*13. Szombat, 15.00*

394. bejegyzés

**Dilemma**

Sokszor nem értem meg magam az emberekkel,

a legtöbb állattól viszolygom, vagy félek,

de mit mondhatnék egy növénynek?

*14. Vasárnap, 13.00*

395. bejegyzés

**Lawrence Ferlinghetti**

Janus Pannonius humanista

Telepatikusan megsúgta

Költőtársának Kaliforniában

Nincs minden rendben, Pannóniában

Nem kellett jobbról semmi

Ferlinghetti hippi

*14. Vasárnap, 21.00*

396. bejegyzés

**Baumgartner, 38 kilométer**

Az ember újra átlépte határait,

A sztratoszférából jól látta a Föld arányait,

Majd 6 perces zuhanásban hangja meg követte,

Reszkető anyja szidta, majd megkövette.

*15. Hétfő, 22.00*

397. bejegyzés

**Vétek**

A szavak, s mondatok gyakran szikráznak,

kemény lelkeink miránk már vigyáznak,

de a gyermeki lélek

megsebzése vétek!

*16. Kedd, 14.00*

398. bejegyzés

**Benn**

Sűrűn esik

az esőcseppek a tetőn

morze jellel verik

kinn rekedt boldogságom

segélyhívó jeleit.

*16. Kedd, 22.00*

399. bejegyzés

**Lélek**

Vallom, hogy a munka

nem a becsület,

inkább a kényszer dolga!

Vallom, hogy a lélek,

s a test, bár együtt élnek,

nem testvérek!

*17. Szerda, 15.00*

400. bejegyzés

**I. M. Komár László**

Elvis magyarországi helytartója

néhány laza tánclépést követően

- amit a Kis Kócossal lejtett –

mentora határozott kérésére

az Égi Memphisbe költözött.

*17. Szerda, 19.00*

401. bejegyzés

**Példázat**

Két sínpár fut párhuzamosan,

de rajtuk a vonatok

ellenkező irányban száguldanak.

Közös a cél: sínen maradni,

de ellenkező irányba gyorsítani.

*18. Csütörtök, 9.15*

402. bejegyzés

**Műfordítász**

Manapság nem nagy ász

kit érdekel egy műfordító

az csak egy műfordítász

semmi más(z)

*18. Csütörtök, 15.00*

403. bejegyzés

**RIP Sylvia Kristel**

Emanuelle nem felejthető el.

Először egy athéni éjszakai moziban,

eredeti nyelven, görög felirattal, 1983-ban;

már csak emlék, mint Sylvia Kristel.

*2012. 10. 19. Péntek, 10.00*

404. bejegyzés

**Újranéző**

***/A Jó, a Rossz és a Csúf/***

A zene, a zajok, a csendek.

Arat a halál, halott a táj.

Nincs itt különb egy sem

A Jó, a Rossz, s a Csúf sem.

Csak egy dolog változott azóta,

hogy 30 éve láttam

Én, magam.

*19. Péntek, 16.00*

405. bejegyzés

**Vándorút**

***/The Way, 2010, Dir. Emilio Estevez/***

Nehéz a zarándoklat Santiago de Compostellába,

főleg ha a hátizsákban a vándor gyermeke várja,

hogy elszórasson a Szent Jakab út porába,

és eljusson az óceánba.

*19. Péntek, 19.00*

406. bejegyzés

**Mo Jen**

Az idei irodalmi Nobelt

egy névtelen kínai író kapta

persze attól még lehet jó is.

Tudhatja,

aki valamilyen nyelven olvasta.

Nincs magyarul,

állapítom meg fanyarul.

*21. Vasárnap, 9.00*

407. bejegyzés

**Időutazás**

Van egy új munkám:

teleportás

vagyok egy teleportán

*22. Hétfő, 15.45*

408. bejegyzés

**Mini**

Ma reggel a gerincem jelezte,

hogy már nem vagyok tuti,

pedig vár rám a téren

egy Török Ádám buli.

Tán a derekam nem tökéletes,

de a Mini az lesz, élvezetes!

*23. Kedd, 14.00*

409. bejegyzés

**A Napút éves Cédrus pályázata**

Ma végre elküldtem a Cédrusnak

3 Sirotát és 10 Frostot.

Ez az ajánlat a Napútnak,

sok volt velük a dolog.

Hogy megjelennek, vagy nem?

Nos, ez már nem az én tisztem.

*23. Kedd, 18.40*

410. bejegyzés

**Politikai gerontofilia**

dr. Tamás Aladárné Szűcs Ilona

a legnagyobb jó szándékkal ment el oda,

ahol felhasználta a politika,

pedig vissza kell menjen haza,

ahol élnie, halnia kell!

*23. Kedd, 21.00*

411. bejegyzés

**„idióta kígyó”**

István új grimasza

az „idióta kígyó”

(az ő definíciója),

több mint megmosolyogtató,

vékony arcocskájára kiül,

hogy most barátkozik, örül.

*24. Szerda, 8.30*

412. bejegyzés

**Antiarszpoetika**

Nem írok már szonetteket,

Ölelkező-, vagy keresztrímes verseket,

Nem születnek páros strófák itt benn,

Meghalt a vers, nem írok semmit sem.

*25. Csütörtök, 10.00*

413. bejegyzés

**Takarító vállalkozó**

Egy vörös ördög

csicsában

csizmában

az aulába bepörgött,

a takarítónővel hőbörgött

hogy: „mi ez a kosz, minden tiszta szösz”

tűsarkára egy falevelet feltűzött

*26. Péntek, 11.00*

414. bejegyzés

**Mérleg**

**/II. Jóka Kupa, 4. hely/**

Petike majdnem elérte

de megérdemelte

volna a 3. helyet

Buchholz nem segített sőt! elvett

pedig már megérett

egy éremre

*26. Péntek, 9.00*

415. bejegyzés

**Nyolcak**

Ezek a Nyolcak!

Évek óta kerülgetnek.

Először Kassák jött nekem

Aztán Moholy - Naggyal ismerkedtem

Majd előkerült Schadl is

Most a kertek alatt Bortnyik lopakodik

*27. Szombat, 11.00*

416. bejegyzés

**Pontosítás**

Szeretnék pontosítani egy régi közhelyes mondást.

Tehát:

Minden „nagy műalkotás” létrehozásához

egy „nagy nő” megfelelő távolsága szükségeltetik.

*27. Szombat, 14.30*

417. bejegyzés

**Baki**

A Kossuth műsorvezetője ma

Kopernikusz tanát fordítva mondta

- mint a papok anno.

Rögtön kapcsolt,

zavarát nevetésbe tolta.

Néha mást mond a száj,

mint gondol az agy.

*28. Vasárnap, 9.00*

418. bejegyzés

**Október 23-ról 2.**

A 2014-es háború elkezdődött

Egyesek egyesülnek - fegyverük a szó

Mások szövetkeznek - sebeiket még csípi a só

A hatalom csatázik picit

Fegyvernem a számjegy-licit

*28. Vasárnap, 9.00*

419. bejegyzés

**Október 23-ról**

Újra meg újra visszajönnek a módszerek,

amiket meggyűlöltünk,

amiért rendszert váltottunk.

Már tudom, hogy nem csak a nép állandó,

az eszközök sem változnak.

*29. Hétfő, 9.00*

420. bejegyzés

**Tudósok**

Itáliában elítélték

a lacrilai földrengést nem előrejelző tudósokat,

Az augusztus 20-i vihar után elővették a meteorológusokat.

Tudósok: veszélyes népség!

*30. Kedd, 11.00*

421. bejegyzés

**Politikai dialógus**

- Mi van most?

- BAJ, NA (!)

- I -tt most ki segíthet?

- Hívja BAJNAI-t!

***NOVEMBER***

*422 – 461. bejegyzés*

*01. Csütörtök,*

422. bejegyzés

**Festum omnium sanctorum**

***/Mindenszentek/***

Meg kéne most állni,

csendben lenni, várni,

az emlékezés pillanatán,

gyökérből nőtt hagyomány,

de az eső nem azért szakad,

az üresség, pedig marad.

*02. Péntek,*

423. bejegyzés

**KUSS!**

Beszédek jönnek, beszédek mennek,

Egyesek jönnek, mások meg mennek.

Van, aki tudja,

Van, aki mondja,

De értse már meg minden politikus,

A nép azt mondja: KUSS!

*04. Vasárnap, 9.30*

424. bejegyzés

**Halál-líra**

Mostanában sokat írok a halálról,

remélem ez csak október végi dolog,

lehetne beszélni annyi másról,

bár a halál is emberi dolog.

*04. Vasárnap, este*

425. bejegyzés

**Meteo 11. 04.**

Novemberi vasárnap,

mosolygós ember jön szembe, mosolygós után,

mindenki vidám az Öreg-tó partján,

közel 20 fokban, napsütésben, 4 nap pihi után.

*05. Hétfő, 8.30*

426. bejegyzés

**November Rain**

Valahogy olyan nyugodt a levegő,

Feszültségmentes.

Kisütötte az eső.

Még tart a jókedv, remény,

Most nem aktuális a November Rain.

*05. Hétfő, 9.30*

427. bejegyzés

**Életkép**

A leghangosabb ember Raktárföldén az a lány volt,

akinek reggel az aulában megbámulták,

az új melltartótól megnőtt melleit.

*06. Kedd, 9.00*

428. bejegyzés

**Gyermekgyilkosság**

A mészárlás folytatódik,

Nevelőanya mérges, az ítélet kimondva;

Mostohagyerek vérbe fojtva, elásva,

200 ezer az ára.

Borzalom!

Lassan jobb hely lesz egy borz alom.

*2012. 11. 06. Kedd, 11.00*

429. bejegyzés

**Bölcselet**

A sólyom nem azért száll,

mert szabad és megteheti,

hanem azért,

mert kell neki.

*07. Szerda, 6.00*

430. bejegyzés

**Honlapstatisztika**

Egy ideje nem látom a honlapstatisztikát!

A hozzászólás nem szokás!

Ez olyan, mint ha magamnak írnék!

Gondolkodom!

Lehet, hogy blogger leszek?

Egyelőre ódzkodom.

*07. Csütörtök, 11.00*

431. bejegyzés

**Együtt**

Szerveződik a platform,

nem jobbról, nem balról,

Lehet – e középről nyerni?

Úszásban igen, de ott nem kell

annyi sz … t\* nyelni.

*\*gusztus szerint békát*

*07. Szerda, 16.50*

432. bejegyzés

**Tapló mondás**

***/nem dakota, nem székely/***

Döglött kutyát rúgott fejbe az unió.

Van, ki felnevet: de jó,

- nem egy nyugdíjazott bíró –,

neki sírni volna jó!

Remélem, nem fordítják le,

valamelyik uniós nyelvre!

*08. Csütörtök, 8.00*

433. bejegyzés

**Obama**

Én örülök,

hogy Obama győzött,

szükség van a józanészre,

gazdagabbak a gazdagok,

százmilliók kerülnek szemétre,

Szegények, ne jobbra,

balra húzzatok!

*10. Szombat, 11.00*

434. bejegyzés

**PC átok**

Sajnálom Istvánt s társait

A PC a tévé elveszi álmait

Megöli az ifjúkori romantikát

agyukba kódolja a virtuál – realitást

Bill Gates tisztelet

Ebben nincs köszönet!

*11. Vasárnap, 18.00*

435. bejegyzés

**Rémhír?**

Mennyit ér egy magyar polgár?

250 ezer euró lenne az ár?

Állampolgár lehet bárki,

maffia don, narkó kartellek ura,

bukott diktátor, szibériai olajmezők turáni ura.

*12. Hétfő, 14.20*

436. bejegyzés

**Vallai Péter emlékére**

Jó színész volt Vallai Péter,

A minap magához hívta Szent Péter,

Nem tudom boldogan indult-e, vagy kedvtelen,

De útközben Petrit szavalt lelkesen.

*13. Kedd, 5.00*

437. bejegyzés

**Izsó Zita**

Este a Spanyolnátha korábbi számára akadtam,

3 kortárs költő verseibe is belecsaptam,

Izsó Zitánál ott maradtam

meglepődtem, ízlelgettem, jól elvoltam.

*13. Kedd, 15.00*

438. bejegyzés

**A Magyar Nyelv Napján**

***/Szélsőséges példa/***

1844 november 13-a óta,

államnyelv a magyar, Magyarhonba.

Azóta ezen a nyelven szól a dal,

zeng az óda,

vagy például,

gügyög aranyhalának az idióta!

*14. Szerda, 9.00*

439. bejegyzés

**Holokauszt**

***/Buchenwald anno, 1975./***

Holokauszttagadók!

Figyeljetek!

Auswitzba, Buchenwaldba

Elmenjetek!

Kutassatok!

Keressetek!

800 000 magyar áldozat közt tán

gyökeret is leltek!

*15. Csütörtök, 7.00*

440. bejegyzés

**gyomorsav**

már megint a gyomorsav

tudom, megmondtad

vegyek be valami tablettát

nyeljek be egy pirulát

de hát a sok nyelés

pont ez okozza a problémát

*15. Csütörtök, 11.00*

441. bejegyzés

**Kajászó**

Kajászó. Mit szimbolizál a szó?

Azt hogy, türelme vesztett földfoglaló?

Lesz-e folytató?

Csak béke legyen végre!

Ne éhezzen senki vérre!

*15. Csütörtök, 22.00*

442. bejegyzés

Válság

Lisszabon, Madrid, Róma,

Forrong Európa,

Amerika túl van rajta

- a Lehmann Brothers hol van már? –

Ébresztőt kéne fújni!

Európa mire vár?

*15. Péntek, 8.00*

443. bejegyzés

**Csillaghalál**

Vörös óriás lesz

Majd fehér törpe

Ez a Napunk vége

Nekünk embereknek akkor már nem lesz holnap

Génjeink valahol a Tejúton csatangolnak

*15. Péntek, 10.00*

444. bejegyzés

**Vágy**

Táncolt a kese kanca

Kecses lábán aranykapca

Díszes szügye vágy tüzétől hevített

Kötőfékén a csődör fájdalmasan felnyerített.

*17. Szombat, 22.00*

445. bejegyzés

**Sajtószabadság**

Van nálunk sajtószabadság?

A „királyi” média egy kézben,

Hova tart a „10 millió szabadságharcos” a térképen?

Belarussz, Ukrajna, Törökország az új társaság.

*18. Vasárnap, 2.00*

446. bejegyzés

**Kuruc - labanc**

Kurucul gondolkodni és labancul beszélni,

Egyszerű-e ily lecsupaszított szimbólumok közt élni?

*18. Vasárnap, 12.00*

447. bejegyzés

**„Kerál”**

A mi hős „kerál”-unk nem is harcolt a diktatúra ellen?

Igazat mondott!

Nem harcolt,

Szerintem sem!

*19. Hétfő, 6.00*

448. bejegyzés

**virtuál**

szürreális ez a világ

nem kell ide író - költő

mindent kitalál

egy virtuál íróbrigád

*19. Hétfő, 9.00*

449. bejegyzés

**Magyar vagyok**

Magyar vagyok. Európai.

Szemem nem mandulavágású,

egy rokonom, ismerősöm, sem

japán, vagy kínai.

Ja, még valami:

Baba popsim piros foltjáról, nincsenek emlékeim.

*20. Kedd, 11.00*

450. bejegyzés

**Alvászavar**

Keresgélés közben a fejemre esett

Jack Daniels Alvászavar című,

szuper thrillert tartalmazó DVD tok.

Hát csoda,

ha ezek után

NEM TUDOK majd ALUDNI?!

*21. Szerda, 15.00*

451. bejegyzés

**Előérzet**

Ma olyan szép napos az idő,

A kedvem is ehhez mérten tűrhető.

De valahogy mégsem kerek a történet,

Estig még valami történhet!

*22. Csütörtök, 17.00*

452. bejegyzés

**Újraolvasó**

Szenvedek Maupassant regényével,

Az Egy asszony életével,

a sztori még ugyanolyan jó, sőt aktuális,

de a betű apró, s szemüvegem lencséje nem elég bifokális.

*23. Péntek, 13.00*

453. bejegyzés

**Aggódom**

Aggódom a holnapért

aggódom a világért

még magamért is aggódom tán

- nincs túlélési recept –

nem elég fejlett a szürkeállomány.

*24. Szombat, 14.00*

454. bejegyzés

**Hosszú ősz**

Azelőtt november elsején tekertem utoljára,

Most bármikor mehetek túrára,

Még nem került elő a nagykabát,

S a télapósegédek is egyre nehezebben viselik a hacukát!

*25. Vasárnap, 10.30*

455. bejegyzés

**Klíma krízis**

Azelőtt nem láttam novemberben legyet,

Esetleg az ablakközén száradt rovartetemet.

Ez lenne a globális felmelegedés?

Titokban nem bánom, utálom a telet és kész!

*26. Hétfő, 14.30*

456. bejegyzés

**Simontornyán**

700 évet túlélt Simontornya vára tornya

sokat próbálták

mégsem döntötték romba

sebei hősiek

ahogy nézem engem is túlél

ha alapját egy földrengés

hamar nem dönti meg

*27. Kedd, 14.00*

457. bejegyzés

**Megszámolás**

Lassan megszámolnak mindenkit:

zsidókat, melegeket, liberálisokat,

ateistákat, cigányokat,

s magukat is megszámolják,

hogy felmérjék erejüket.

*27. Kedd, 21.00*

458. bejegyzés

**Crucifiction**

Meg van az első szeg,

a megfeszült demokrácia tenyerében,

Ezer sebből vérzett már eddig is; testét

összekaristolták,

megvagdosták

csorbult paragrafus-pengék.

*28. Szerda, 10.00*

459. bejegyzés

**Silencio**

Tegnap elhallgatott a Klub Rádió, Tatabányán.

Nem vagyok internet közelben!

Most még szarabb lesz e közegben,

Egész nap a raktár-cet gyomrában, Tatabányán.

*28. Szerda, 13.00*

460. bejegyzés

**Szellemvilág**

Ha van szellemvilág

Akkor valaki mindig lát!

Például a WC-n, szex közben, sőt a fejünkbe is belelát,

Most pedig próbáljuk megkeresni az egésznek a jó oldalát!

*28. Csütörtök, 5.00*

461. bejegyzés

**Dilemma**

Túl zaklatott a világ,

El kellene bújni valahová,

De ha végleg eltűnnék,

Hiányoznék azoknak,

Akik nekem is hiányoznának!

***DECEMBER***

*462 – 516. bejegyzés*

*2012. 12. 01. Szombat, 11.00*

462. bejegyzés

**Tweet limerick formában**

Tegnap nem írtam semmit,

Ez talán nem jelent semmit,

De megjegyzendő,

Intőnek tekintendő

Ám nem tehettem semmit.

*01. Szombat, 10.00*

463. bejegyzés

**őszi haikuszerű**

az ősszel lassan elfogynak a színek is

de úgyis elhal minden

minek is

*01. Szombat, 18.00*

464. bejegyzés

**Eredet**

Vízjeget találtak a Merkúron,

nemrég meg a Marson,

ha pánspermia elve igaz,

akkor most honnan származom (?)

ezt már tovább nem is gondolom …

*02. Vasárnap, 23.00*

465. bejegyzés

**Advent első napján**

Advent első napján,

Fehér ruhát öltött a vidék,

Letakarta a város szennyét.

*2012. 12. 03. Hétfő, 8.00*

466. bejegyzés

**Az első hó**

***Haikuszerű***

Az első hó,

lehetne lelkemnek jó,

de

dermesztő!

*03. Hétfő, 23.00*

467. bejegyzés

**Antenna**

Elvesztettem a walkie - talkie antennámat,

most rajtam a frász, rajtam a bánat,

lehet, hogy vége a munkámnak …

*04. Kedd, 20.00*

468. bejegyzés

**Fafúvós koncert**

Ma először lépett fel Petike;

És megtörtént a csoda!

Két hónapja ki gondolta volna!

Világ nagy klarinétosai figyelem,

Az utánpótlás már edz a végeken.

*05. Szerda, 9.00*

469. bejegyzés

**Hajnali életkép**

Hajnalban a buszmegálló padján láttam

egy gazdátlan, behavazott csövesgúnyát.

Hátrahagyta gazdáját!

*05. Szerda, 10.00*

470. bejegyzés

**Optimizmus**

Bár már ma is láttam álnokságot,

mégsem tudta elrontani a szebb világot,

amit reggel óta látok.

*06. Csütörtök, 21.00*

471. bejegyzés

**SMS**

Boldog Karácsonyt!

Így szólt 20 éve a világ első SMS-e,

Finnül volt, vagy angolul,

nem emlékszik a fene se.

*07. Péntek, 11.00*

472. bejegyzés

**Akkor most…**

Akkor most a Karácsony jön, vagy a Világvége?

Emberek! Döntsük el már végre!

*07. Péntek, 14.00*

473. bejegyzés

**Semjén**

Tudományetikai vétség?

Hol itt az etika?

Erre a sok szennyre már kevés az epika!

*08. Szombat, 18.00*

474. bejegyzés

**Unalom**

Ma senkivel sem találkoztam,

Akivel szerettem volna,

Agyzsibbasztó helyen unatkoztam,

Lábaimban dagadt a véna.

*08. Szombat, 21.00*

475. bejegyzés

**Rick Wakeman**

Rick Wakeman zenél a Dunakömlődi MűvHázban,

Hát minden megtörténhet itt,

Abszurdisztánban?

Hogy mutatna a memoárban:

Wakeman-en voltam

a Dunakömlődi MűvHázban.

*09. Vasárnap, 7.00*

476. bejegyzés

**NET-térítő**

Tweetterezik a Pápa?

Teremtés vagy evolúció?

Facebookozik a Dalai Láma,

Öröklét vagy nemlét meditáció.

A hit nem a netre való!

*09. Vasárnap, 9.00*

477. bejegyzés

**Happy Xmas**

Sok embernek

szomorú a Karácsony,

könnycsepp hízik

fenyőágon.

*09. Vasárnap, 11.00*

478. bejegyzés

**Untitled**

A lelkem mindennap

meghal egy kicsit

ott

a csillagkapuban.

*10. Hétfő, 7.00*

479. bejegyzés

**Hollósi Frigyes**

Advent első napján elmélkedtem:

A Karácsonyt hány ember nem éli meg.

Eszembe sem jutott, hogy hány híres.

Hát ilyen Hollósi Frigyes.

Ismét elment egy nagy színész.

*10. Hétfő, 14.00*

480. bejegyzés

**Két reflexió Jónás Tamáshoz**

 *„érdemes-e szerintetek verset írni még”*

Szerintem nem érdemes, de kell!

\*

 *„Először vége van” c. írásához*

A szív ilyen, téged éltet, másért dobog.

*11. Kedd, 5.00*

481. bejegyzés

**Rapai Ágnes**

***„A jó író hazudjon, mint a vízfolyás!”***

Igazabb, de magyartalanabb szóval

fikcionáljon,

még bonyolultabban

fikcionálva funkcionáljon!

*10. Hétfő, 23.00*

482. bejegyzés

**Tisztelt Kormány!**

***/Anyám üzeni, hogy kapjátok be!/***

Szegeden az egyetemisták Kormányhivatalt,

Pesten hidat foglaltak,

a Kossuth térre vonultak.

Pécs, Debrecen, Miskolc folytatja,

68 messze van, gyenge a sóhaja!

11. Kedd, 17.00

483. bejegyzés

**k(o/ó)r**

Itt a fagy, itt a depi

lelkem rétjét a dér fedi

kellene egy kis forralt b(o/ó)r

míg rám nem telepszik a k(o/ó)r

*11. Kedd, 19.00*

484. bejegyzés

**Csillagkapu**

***/A,A,B,A,B/***

Már nagyon kivagyok!

A csillagkapunál dekkolok.

Akik nem próbálták, nem érthetik.

De kitartok:

23.30-kor egy sör érkezik!

*12. Szerda, 11.00*

485. bejegyzés

**Hiány**

Mindjárt itt a Karácsony,

és nem éreztem még fenyőillatot!

*12. Szerda, 13.00*

486. bejegyzés

**Pierrot**

Akárhogy is szépítem a dolgot,

Egy festetlen arcú Pierrot vagyok.

*13. Csütörtök, 17.00*

487. bejegyzés

**Historikus emlékezet**

Bayer Zsolt figyelmeztette Orbánt,

hogy 1988-ban senki sem oktatta ki a Kormányt,

hogy a diákokat komolyan kell venni,

különben a hatalomnak vége, ennyi.

*13. Csütörtök, 21.00*

488. bejegyzés

**Szörényi - Alföldi**

Jobbra is lehet dicsérni?

Itt egy példa Szörényi:

unja már a dilettáns kultúrpolitikát,

ezért Alföldi rendezi a 30. István, a királyt!

14. Péntek, 7.00

489. bejegyzés

**Fel, fel diákok …**

Forrong a diákság,

de nincs még vége,

a középiskolások lassan eszmélnek,

idő, míg a főszerepre megérnek.

*14. Péntek 11.00*

490. bejegyzés

**Mooody’s**

Támad a Mooody’s

Fogy az állam

Olyan csőd lesz itt

Hogy leesik az álam

*14. Péntek, 12.00*

491. bejegyzés

**Ravi Shankar**

Újabb fontos ember ment el!

A nyugati világban örökre ő marad a szitáros ember.

Adott a kultúrának két muzsikus sztárlányt,

Norah Jonest és Anoushka Shankart.

*14. Péntek, 13.00*

492. bejegyzés

**Luca**

December 13-án, Luca napján,

Kérem a Jó Boszorkányok segítségét,

Hogy rendezhessem az év során

Gerjedt félreértéseket.

Tegnap is ezt tettem.

Rendeztem.

*16. Vasárnap, 21.00*

493. bejegyzés

**Magyarázat**

A tegnapi, s mai témákból

versek és tárcák lettek.

Nem lehettek rövidebbek!

*17. Hétfő, 7.00*

494. bejegyzés

**Bölcselet 1.**

Az alulképzett és alkalmatlan főnökök vezetőt játszanak,

Az alkalmasak meg vezetők.

*17. Hétfő, 9.00*

495. bejegyzés

**Bölcselet 2.**

Kisemberből sohasem lesz Nagyember.

Arra születni kell.

*17. Hétfő, 11.00*

496. bejegyzés

**A takarítónő**

Alaptapasztalat:

A takarítónők kétes tisztaságú rongyukkal

mindent letörölnek.

Nem kegyelmeznek semminek.

Mindent egymás után sorban.

*17. Hétfő, 17.00*

497. bejegyzés

**Nemzeti**

Újabb csapás a kultúrára

Vidnyánszky – Eperjes duó veszi kúrára

A nemzeti kultúra szentélyit

Hol van már Jordán Tamás és most elküldték Alföldit.

*17. Hétfő, 23.00*

498. bejegyzés

**Elég!**

Annyi ármánysággal volt ma dolgom,

hogy nem tehetek mást, kimondom:

Elég! Elég! Elég!

Már nagyon elég!

*17. Kedd, 7.00*

499. bejegyzés

**Elvontan**

Ezer sebből vérzik a demokrácia,

Ezer sebnek kell majd gyógyulnia,

S míg a sebekből hegek lesznek,

Hegyekké állnak össze a köbösült percek.

*17. Kedd, 9.00*

500. bejegyzés

**Rokokó**

Burjánzik a paragrafusjel – rokokó.

A sok görbülettől szédülök, ho – ho – hó!

*17. Kedd, 10.00*

501. bejegyzés

**Március szelleme**

Március szellemét érzem,

ahogy a tévében a tüntető diákokat nézem!

Érthető!

Övék a jövő!

*19. Szerda, 17.00*

502. bejegyzés

**Világvége +2 nap**

Már csak 2 nap a világvégéig,

A maják tagadják,

Vagy elb…ták,

de legalább bevallják.

*19. Szerda, 11.00*

503. bejegyzés

**Vég és kezdet**

Tegnap eldőlt, hogy máshol dolgozhatom,

Ma eldőlt, hogy nincsenek akadályok,

Holnap nem dől el semmi,

S ha a pénteket túlélem (Világvége!):

Túléltem Raktárföldét is!

*20. Csütörtök*

504. bejegyzés

**Reklám**

***/Világvége +1 nap/***

Ami jár, az jár!

Mondta az ex-doktor

és kibontott egy Aranyászokot.

*21. Péntek, 12.12*

505. bejegyzés

**Világvége napján**

Ma van a világvége,

csak ülök és remegek,

ha majd az ítélőszék előtt állok,

jobbra, vagy balra küldenek?

*22. Szombat, 12.12*

506. bejegyzés

**Világvége után**

Most, hogy túl vagyunk a majákon,

jöhet a Karácsony!

*23. Vasárnap, 19.45*

507. bejegyzés

**Karácsonyi gondolat**

Nagy stressz a Karácsony,

mégis mindig várom,

legjobb az a része,

amikor közeledik a vége!

Akkor hátra lehet dőlni,

üres asztalfőn elnökölni.

*23. Vasárnap, 20.20*

508. bejegyzés

**Párhuzamok**

Aki a szabadságát hagyja veszni,

a gyerekei jövőjét emészti.

Nem elég már a párhuzamokat megmutatni,

(1988-2012 között) ki kell végre mondani:

a király meztelen!

*24. Hétfő, 22.00*

509. bejegyzés

**Szenteste**

Az estére feltette a koronát,

egy 2002-es gyöngyöstarjáni szürkebarát!

Krisztus vére,

Isten örömére!

*2012. 12. 24. Hétfő, 23.00*

510. bejegyzés

**Krisztusvárás**

***/Megváltás/***

Szenteste 2012 éve

(bár ez mostanában zárójelbe téve)

a szent teste a jelre vár,

s a csillag fénye mindjárt oda vetül már

a düledező jászolra,

ha elüt az óra.

*26. Szerda, 14.00*

511. bejegyzés

**Új kezdet**

Új kezdet, új tapasztalás,

tán lehiggadás, megtisztulás,

tán kiteljesedhet az értelem,

ha nem (?)

újraértékelem …

*26. Szerda, 10.00*

512. bejegyzés

**Első nap**

Itt ülök egy portán,

melyet a véletlen itt rakott le a Faller utcán,

Tatán.

Ez az első napom.

Még bennem élnek

a Sanminás emlékek,

Érlelődnek,

értékelődnek.

*26. Szerda, 16.00*

513. bejegyzés

**Toncsi**

Találtam a telepen egy kóbor kutyát,

hol új helyet keres, hol meg a régi gazdát,

minden kocsival menne, ha beengednék,

gondolom szűröcskéjét egy autóból kitették.

*28. Péntek, 21.00*

514. bejegyzés

**Szójáték**

Úgy elvagyok,

hogy szinte nem is vagyok,

önszedálok,

retusálok,

úgy elvagyok,

hogy el szinte nem is vágyok.

*29. Szombat, 13.30*

515. bejegyzés

**év végi fáradt gondolatok**

vadászból könnyen válhat áldozat

egy emberöltőn belül

jöhet bűnbocsánat és kárhozat

a lélek töltődik vagy ürül

a körforgásból jókor kiszállni

nem egyszerű kivárni

*30. Vasárnap, 16.00*

515. bejegyzés

**David Allan Evans**

Ma végre nekiálltam

az American Life Poetry – ből kimazsolázott

367 kortárs amerikai költő megismerésének.

David Allan Evans lett az első prédám.

*31. Hétfő, 12.00*

516. bejegyzés

**2012**

Legyen ennek az évnek vége,

most már mindegy milyen volt,

lelkemen itt egy folt, ott egy folt,

ezt is túléltük, ezt is megéltünk, vége; Végre.

*31. Hétfő, 13.23*

517. bejegyzés

**Zárás**

***(B.Ú.É.K.!)***

Hosszú volt az év,

az eleje már szinte fényév

távolságra már.

Sok volt a változás;

kaland-e ami vár,

vagy csak malomkerék?

*B.Ú.É.K.!*

***vége***